url: =Tulaai Leitung Thang Tuamtuamte Updates (Oct 23) :: ZOMI DAILY\nposted on 24 October 2017 at 7:36 am Lomkholna: Khawmpau, News, World\nJapan gam Election vaai\nJapan gam te in October 22, 2017 ni in Parliamentary kiteelna bawl uha, Tulaai tak a Prime Minister ahi Shinzo Abe te party ahi Liberal Democratic Party ten tutna sehthumsuah sehnih sang tamzaw ahi tutna mun 465 tawh gualzawhna ngah uhhi ci in Election Commission ten October 22, 2017 ni in taangkokhia uhhi. Hih gualzawhna hang in US President Trump zong lungdampihna in phongset a , Japan S Korea leh Japan kipawlkhawm in North Korea vikding cih kamciam Shinzo Abe in mipi tung October 23, 2017 ni in pia hi.VOA\nC7 in Men’s Fifa Best Player ngah\nLeitung tukpeeng kimawlna lam asiammahmah te lak ah khat ahi Cristiano Ronaldo 2017 kum ai Best Fifa Football Award October 23, 2017 ni in London khuapi ah Fifa ten piata uhhi. Akilam en simsim Lionel Messi leh Neymar ten ngahzolo deuh in pahtawina ngah veve sam uhhi.BBC\nUS Secetary Of State Afghanistan\nUS Secertary Of State Rex Tillerson taangkokhol hetlo n Afghanistan gam October 23, 2017 ni in atungsim ziau a Khuanawllam Gaalvanleeng tualkhat ah Afghanistan President Ashraf Ghani leh thudotpi Abdullah te tawh thukikupna vanei uhhi.Hih peen Secretary Of State angahzawh amasa peen azina zong ahihi. CNN\nPresident Trum Asia gam ah\nUS President Donald Trump Khualzin kik leh azinnading mun peen Asia gam hi a adiak in US kilawmta gamteng vabannawkding ci in Innkaangpi Tanu Nu in October 23, 2017 ni in genkhia hi. Pu Trump genna ah North Korea gawiziading naakgeen pha mahmah ding ci in gen hi. VOA\nRelated: Banghangin Japan gamah Muslim misok te’n buaina bawlngeilo hiam?\nRohingya te huhnading sum tampi kingah\nKawlgam sung leh Bangladesh gam a om Rohingya gaaltaai te panpih nading huhna sum $335 million kingahkhin photphot hi ci in UN Ann lam leh Sum le Paai huhnalam asaite in October 23, 2017 ni in Geneva Khuapi pan in genkhia hi. Rohingya te vaai kikumkhawm ding in Bangladesh Innsung kumpi, Home Minister pa zong Kawlgam October 23, 2017 ni in tungta hi.VOA Thang Khawm Pau\nPrevious: Kammal hoih 10 ~ Tg. Samuel Nas\nNext: Malaysia ah mawtaw 3 ki phukhagawp in mi 8 in sihlawh, adang mi 32 liam


timestamp: atn

url: =Pasi Grooms in Bihar - Find Your Perfect Pasi Bihar Groom For Shaadi - PasiShaadi.com\nPasi Shaadi > Grooms in Bihar\nPasi Grooms in Bihar\nVishal Kumar and working as a Programmer Officer,Disaster Managment Department, Bihar Government . He has completed my B.Tech..\nMy self sanjeev kumar from patna.I have two brother both are government job.\nUttar Pradesh Grooms\tMadhya Pradesh Grooms\tDelhi Grooms\tMaharashtra Grooms\tJharkand Grooms\tWest Bengal Grooms\tGujarat Grooms


url: =Numei leh Leitung Hinkhua. Agelh - Rev. Dr. John Thang Hum - Laibu Saal\nHome > Untagged Numei leh Leitung Hinkhua. Agelh - Rev. Dr. John Thang Hum\nNumei leh Leitung Hinkhua. Agelh - Rev. Dr. John Thang Hum\nNumei leh Leitung Hinkhua\nLeitung mihing piang khempeuh lak ah pasal sang numei tamzaw hi. Kamsang Isiah in hihthu na gen khol a: Hunkhat ciangin, numei 7 in pasal khat kitaang ding uh a, “kote hong tenpih in, (amin bek in nazi hong hisak in), ko leh ko kivaak nuung, ci ding uh hi, ci hi (Isia 4:1)\nNumei septheihna thupi mahmah a, numei lo in vai a piang tei hetlo ding tampi om hi. Society khat, pawlpi khat, zum nasepna, inn sung cih te ah numei omkei leh a hi theivei lo, anuam vetlo ding a hihi. Tua ding mah a piangsak PA in ana bawl na hihi. Hi napi pasal tawh lo in numei zong sem thei lo zel a ahihi. Khanglui ten bel “kel kii tum leh numei thu tawh ki laam lo” na ci hi. Hih pen numei te neubawlna hi pah lo in, amau thu bek in thu suak zolo cih dan hi zaw hi.\nNumei pawl khat ten pilna, siamna aneih uh ciang kipha sak in pasal kisam lo ding in ngaihsun thei a, a tawpna lam a hun a khenval tak ciangin pasal hong zong hethat a, ahi zong ama ki tuahpih ding om nonlo ahih man a deih taktak loh khat ngah kha hi.\nAnuai ah numei thahatna leh thanemna; bangci bangin a thahat na zangh ding; lawm bangci zon ding, a innsung bangci kep ding a tavuan, a thupitna midang ta ding leh PS kumpi gam a ding bangci zat ding cih te I gen nuam hi.\nAmasa in numei te lungsim kitawphah zia gen ni.\nPasian in numei a bawl ciangin pasal khenuai a sathem lalo in, a pang pan a nakguh la hi, tua ahihman numei leh pasal za kikim hi, cih thuhilhna mopawi khawngah za thei zel hi hang. Hih pen tunai a kimu LST etcianna ah khiatzia manlo ahihna kimu hi. Hih nakguh pen Hebrew kam in “tsela” hi a, ‘nakguh’ hilo zaw in “pasal van” cihna na hi zawhi. Tua ahih man “nakguh” (rib) cih ding hilo a, “pasal’van” (limb, penis) cih ding hi, ci in tanglai a mite laigelh kan khia scholar ten mukhia uh hi. http://www.haaretz.com/jewish/features/1.694338\nHih muhkhiatna pan numei pen pasal lungsim kisapna (psychological and biological needs) ding a Pasian bawl ahihna ki mu thei hi.\nA thanemzaw lawm ahihi.\nPeter in, ‘pasal te aw, nazi te uh no sangin a thanem zaw hi cih thei un’, ci hi. Bang cih nopna hiam?\nNumei te thanemna tuamtuam om hi. A taangpi thu in pumpi thatang zatna ah pasal te sangin hatlo zaw hi. Tua ahihman in pasal gilo ten thahat thu suangin numei buan cih thu tampi I za hi. Tua ahih manin numei khat ahih nak leh kep leh huut (protection) kisam hi.\nAnih na ah lungsim thanem hi.\nNumeite tua dinga kibawl ahih man thanem in khembaih mahmah hi. Pawlkhat te in a tua cih lam kitheih tuak hetlo in ki tang muan thei hi. A thanem na uh koi ah kimu hiam cih leh, phatbawl in kamsiam (khemna) pia kha le cin lungdam baih mahmah a, khemna ahih lam thei khollo lel uh hi. Tua ahih man numei tampite pasal ten khem in, kamsiam, kamzol zangin zang ziauziua thei hi. Piteek te na ngawn pahtawi in, phat leng khin tunga a selsel a thangkhuai hong pia thei ki ci hi. Phatna, pawhtawina pen a kilawm ciang om a, a kisamlo leh amanlo pen banghiam khat lamet man-a zat, dawi mangpa ngain kawi zong hi thei lel hi.\nEve a puk na pen nikhat sung thu a piang hi hetlo ki mu thei hi. A khempa khatvei pai in, kamsiam zangh in, nihvei, thumvei pai kikkik in kamsiam piapia cih kimu hi. Paunak LST in khemna kam (flatering lip) pen kidop mahmah ding, pilvanna, kha khentel theihna neih ding hong gen hi. A dang khat in gen leng Eve in a pasal lo tawh ki lungmuang lua na hihi. Tulai in PS nsem numei pawlkhat te pasal paa lo, lawm dang paalo in pai vava se a, lauhuai mahmah hi, cih zong tel huai hi.\nMakaih (pattah) kisam uh hi.\nTaanglai in Jews mite lakah numei te innsung ki pattahna nasia tak a asep uh na hihi. Kamsang Huldah (Numei kamsang) in Jerusalem ah numei pattahna sang khat nei a, tua sang pan numei te PS zahtak nading, innsung nasep leh nuntakzia ding cih te khempeuh ki hilh ci in, Jew te tangthu ah om hi. Peter in khangham numei ten khangmoi numei a pattah ding, khangmoi ten khangham te tung pan sin hen, naci hi (Titus 2:3-4).\nTuhun teh nuntakzia te kilehbulh khin mang hi. Khangmoi te ki pattah ding utlo in, khangham te zong a pattah thei dingin dinmun ah na om lo hi. Khangmoi te in a etteh theih ding (role model) kisam a, tua bang ding mi haksa hi. Khangmoi te ahih leh cilehsa deihna khauhlua ahih man, kiging nai hetlo in pasal nei in, a pasal neih dan te uh zong khanglui ngeina leh biakna ngeina tawn lo in, living togther peuh na hi hi. Mual a dialpaak khim khempeuh nadelh thei hi. Pawlkhat bang lasa siam te gospel hong pai leh appointment na la thei lai hi. Hih pen ih ki bawl phat kik kei leh lau huai mahmah hi.\nKhanglui ngeina ah, mo I neih ciangin a teek nu’n itsak a, pattah a hihi. Ta nih leh thum aneih dong inntuan ding kiphal lo hi. Ahang pen innsung ah teeknu, teekpa ten pattah in, makaihna nuai ah kiniam khiat ding deihna ahihi. Tu hun ciang hih bang dan kuamah ki ut lo a, ken, no sang theizaw ingh cih vive hi ta hi. Kipattahna om nonlo ahih man innkuan hoih hong om non lo hi.\nNumei te thanemna a dang khat pen leitung ci leh sa, noptatna lam ah lang lek baih mahmah thei hi. Zomite ngeina ah pasal in sumzong in numei in innvai (naukep) leh a dang teng sem ahihi. Ahi zong tuhun teh sum kideih lua ahihman numei in zong sum zong, pasal in zong sum zong I hih man in naupang te in kepna, pattah na ngah nonlo in anuntakna uh hong kisia hi. A diakin US bangah naupang kem pen TV hi ta ahih man, hollywood minta, mintamee ten hong kep sak ahih man, hong khankhiat ciangin hollywood minta te bang hong suak ding uh na hi mai hi. PS in a tate Jesu tawh kibat ding hong deih hi.\nNupa in na kisem in, sum ki ngah tuak ahihman kuamah kizahtakna omnonlo hi. Tua ahih man innsung buaina, nupa kikhen lawhna na ngawn hong om hi. Sum deihluatna hangin nasep hun kituak lo in, khat in zan in sem, khat in sum in sem cih bang pan in nupa kipalgulhna hong piang hi. Leitung mi minthangte en leng, nu leh pa ki thutuakna pan khangte, PS kihta nu tawh khangto te a tamzaw na hihi.\nA thanem na uh a dang khat leuleu ah, numeite pen lungsim sukkhakna tungah ding lua ahih man in nasem khial den hi. Nuntak koppih (pasal ding) a zon ciangin thukho, thukip (principle) tung tawn in zonglo a, lungsim thawhvatna (emmotion) tung tawn in zong uh hi. Tulaitak senpi pak ding cih tawh pasal nei uh hi. Pasal neih ding ciangin nu leh pa makaihna, pawlpi siate makaihna omlo ahih man in nungbuai den uh hi. By the way, pawlpi in pasal nei ding khat pen aneih ma in thum vei counseling bawl ding hoih hi. Amasa mimal khat ta, tua khit the anih tuak un, tua khit the anu te a pa te tawh cih dan te hoih penpen hi. Tua sungah a piangthei thukhempeuh (sex vai, sum leh paai vai, inkuan kizopna, inlaws) cihte ki gen hi. Tuhun teh hi bang dan te ki thupi simlo ahihman nungsang buaina piang den hi.\nSum zeekna lam ah thanem hi. Budget bawl theilo te pen sum bangzah lut ta leh abeina ki theilo in, a kisap zong nei zo ngei lo hi. Budget bawlna pen pilna hi a, PS deihna hi. Budget bawllo a, lungsim a deih teng khat lei suk gawpna pen haina hi. By the way, Pawlpi a it taktak sia ten pawlpi mite sumpi piak ding bek gen lo in, budget bawl dan ding zong hilh hi.\nNumei kimkhat te in mite pahtaak ding utna tawh ama pumpi, a innsung zem uh hi. Pawlkhat ten in bilbah, khutbuh, ngawng-awh manpha nono bulh nuam mahmah uh hi. A tatak tua dan uukte damiah kitaih nuam thei mahmah zaw hi. Paul in, numei te pualam kizepna thupi saklo in, sunglam mugilna a thupit sak ding gen hi (I Tim 2:9). Pawlkhat bangin adawn ding ahi lo, zuhang manpha mahmah khawng, pawlkhat ten lim manpha nono, pawlkhat ten tutphah leh TV tamman theithei khawng tawh innsung leh lengla khan zem uh hi. Van pawlkhat te kum 10 ciang a khatvei zong zat loh ding om thei hi. Hite pen mi’ hong muhna ah thupi hong sak ding utna hi thei a, nuntakna hong puahpha lua hi lo thei hi.\nInn sungah hong vaihawm thei in, sum zong hat pen (bread winner) bang hi leh a pasal tungah tungtuang nuam hi. Mi in a pasal sangin amah pahtawi leh ut zaw hi. Nantal ten hawh niai cih Neino ten hawh niai cih dan a ama’ min kilawh ding ut mahmah thei hi. Numei pil in bel a pasal sang miten a pahtak bawl zawk ding ut tuanlo hi. Hi zong thanem na khat hi thei hi.\nGelkholh sangin lungsim sung ompak tawh vaihawm thei hi. Shopping a pai uh ciangin laitawh gelh kholh om lo in, sai a tun teh gelkholh lo in hoih a sak peuh lei thei hi. Pawlkhat ten a tate birthday khawng avak na pan phawk vat ahih man, a lawmte sam hethat in an minsa lei in, a innkuan pih te tawh kikum khol hilo in birthday party hong hih hethat thei hi. Nupa vaihawm khopna omlo, ei san ciatin sum zeek leng sum kikhol ngeilo a, buaina piang thei hi. By the way, an huan lo in an minsa bekbek lei leng sum kikhol ngeilo hi.\nInnkuan thak focus nuamlo uh hi. Numei in pasal aneih ciangin lothak zong tawh kibang a, ama lo mah a khawh ding kisam hi. Buaina pawlkhat pen numei ten a nuasang lam buaipih lua hang ahihi. Inn sung neihsa, sum leh paai teng pasal thukimna lalo in nuasang lam te na piapai thei hi. Hi bangte pasal nih nei tawh ki bang hi. Nungsang lam te zong vaan lo ding hilo a, ahi zong eima inn sung kip hetlo a, tua cih pen taten thuak thei hi. Inn sungah sum zekna lawng nih in apai leh tua innkuan nuam ngei lo hi. Pasal in numei muang a sum a kep sak ding leh, zat na ding aom ciangin numei in pasal theih loh a, thukim na omlo a zat ding hi peuhmah lo hi. A zenzen a, tua bang sum zeek theilo a om leh numei sum kepsak ding hilo hi. Ahang pen amau thanem na ki thei lo hi. Tua ahih man pasal na neih a kipan nangma inn sung na focus ding kisam hi.\nThanemna dang khat leuleu ah, kamtam lua in, kampau ki-iip zolo a, gen ding leh gen loh ding khenthei lo ahih man buaina om thei hi. Pasla in kam 10 a pau ciangin, numei in kam mal 100 paukhin ci hi. Kamtam na ding mun a, numei te kam pau na ding munah a pau ciangin mavan na om hi. Tua ahih man paulo ding hilo a, siam ding thupi hi. Tua ahihman kampau na ah hih thu 5 teng phawk den kul hi. Bang pau ding (The whats), bangci pau ding (the hows), bang hun ciang pau ding (the whens), bangzah pau ding ( the how much), bangmun ah (the where) cih te tel kul hi. Hite hoih tak tel leng kikhial hak zaw hi.\nLST sungah Abigail (Nabal zi) in hih a tunga thupi nga teng azat theih man in a innkuan ki suksiatna ding pan in huu hi. Abigail pen numei pil khat in ki ciamteh hi. Abigail tangthu “LST sungah om numei te” cih sungah a cingtak in ka gelh hi.\nNgaihsut piak nopna\nNumei te inn kuansung khantoh na ding a bulpi ahihi. Tua ahihman pilna ciimna kisam mahmah hi. Nidang lai in ih zomi sungah numei te pen mi ading hilel, amau tungpan I ngah ding om kei cih kingaihsun ahih man in pilna (sang lai) ki guan nuamlo hi. Tua ahih man lai sim theilo numei tam mahmah hi. Tuhun ciangin tua ngaihsutna kilum let a ngaihsutna man ki nei ta a, numei ten pilna a kisapna kitel in sang ki kah sak hi. Siapi Suan Khan Mang in, numei peuhmah tan 8 ciang peuhmah tung hamtang leh, zolai, kawllai ciang beek sim thei leh innkuan nuntakna zong nuam zaw tham ding ci ngei hi. Tuhun teh zomi numei te high school ban ah degree lianpipi nei ki om ta hi.\nAhi zongin lai ahih leh sim kisawm nai hetlo hi. Sang kah pen kumpi nasep ngah theih na ciang dingin kingaihsun a, sang I man teh lai kisim beh non peuhmah lo hi. Hi pen alau huai mahmah khat hi. Buaih khat I ngah khit hang simbeh, zon beh kei leng I theih sa teng hong bei baih mahmah hi. Pawlpi khat leh nih amau lunggulhna tawh ka vaan thei zel hi. Numei te thapiakna ding a kabawl laibu zong hong lei ngeigai uh a, sum ngah ka hih manin ka lungdam hi. Ahi zong kha thum, kha lii khit the, kua teng in na sim naivua cih ka dot ciang, mikhat in a khut hong laam bek hi. Simlo ahih man a sum uh paammaih kasa hi. Na sim nop kei uh leh hong pia kik mai ve vua cimanuih leh cihtak daan-a ka cih leh pawlkhat in hong tel khial nuam hi. Kadeihsak luatna a gen ka hihi. US bang i tun keei ta I hih hang I zon beh, I sin beh kei leh azian bek mah tawh kiom ding ahihi.\nNumei khat ahih leh tate pattahna tawh kisai laibu, sum zat dan kihilhna lai bu, innkuan sung kipattah zia laibu, inn sung base aa, sum zon theihna (paunkhui, khauphan neng) sinna lai bu, anhuan sinna laibu, cidamna tawh kisai laibu cih te peuhmah simloh, theiloh phamawh ahihi. Tua ii tungah LST hilh thei dingin LST mahmah a sin tel ding kisam hi. Innsungah a tate a makaihna pen mission field a nasemsem ahihna a tel dign uh hi sam hi. Tate makaihna LST hilhna pen SS siamah te tungah ki tang ngak lo in, nu (numei in) inn sungpan a pat ding kisam hi.\nThukhupna ding in\nI numei te khangtohna ding I huh huan kul ding hi. Numei te in thu hong thei in, hong ciim le uh I mapai na ding tampi om hi.\nNumei khat na hih leh ki neuseek kei in. Ngimna leh tupna nei in. Na tate leitung makai lianpi hong suak theilo ding kuan ci thei hiam?\nAthupi pen in Pasian zahtak, thumang, Pasian gam a ding kizangh kik thei tate I neih nang, nang numei tungah kinga hi. Tha hong pia nuam ingh. Lungkia ken, ngimna leh tupna nei in. Pasian muangin la navai teng ap in.\nzuan khek July 4, 2016 at 11:00 PM\nDo SangSang July 5, 2016 at 8:54 AM\na tunga link sung ah a gennop in nu meipen pasalte' na pan kibawl cih muhthakna pen diklo hi, cihna hizaw veh aw....\nItem Reviewed: Numei leh Leitung Hinkhua. Agelh - Rev. Dr. John Thang Hum Description: Rating: 5 Reviewed By: Cinpu Zomi


url: =Vanleng sungah aomkhawm numei pen ta 3 neikhin khat hi a, pasal penzong alawmnu naupaai laitak :: ZOMI DAILY\nposted on 17 June 2017 at 4:35 pm Lomkholna: Britain, News, Sawltak, World\nRyanair vanleng sungah numei khatleh pasal khat akitawina, aom khopna Photo leh Video pen nungsungteng Social Media ah minthang mahmah in ki thehzakgawp hi. Tua Video sungah aomkhawm tegel pen nupa hilo a, lawm kingai zong hihtuaklo uhhi. Anih un Britain gampan hi uh a, Ryanair vanleng tawh Ibiza zuanin aleng laitak un vanleng sungah akithekha ciziau lawmlawm hi.\nMipi lunglut mahmah ahih manin Media te’n kankhia uh a, anumei pen kum 39 aphakhin Tracey Bolton kicikhat ahihi. Nungak nahinawn hetlo in, ta 3 bang aneikhin nupisa khat nahi sawnsawn hi.\nApasal penzong kum 31 aphakhin Shaun Edmondson akici khat hi a, amahzong tangval sitnawnlo khat ahihi. Inn ah alawmnu gaikhah mahmahsa “heavily pregnant” in aciahding ngaklah in om cihi.\nHih tegel pen innkuanpih aneituak uh hi a, lawm kingai “Lover” zong hihtuak beeklo uhhi. A numeinu pen vanleng atuanma in Manchester Airport ah zu dawndawn kici hi.\nAma genkhiatna ah tawmcik zu kakhamna panin ka haigamtatna hangin leitungbup zelmawk hi ci’n alawmte khatkiang ah genkhia hi. Kamai zumahmah, hih Photo leh Video te Social Media tungah kamuh akipan kapkap mai ing, maizum huailua cideep hi.\nAtaktak in vanleng sungah aomkhawm hikei ung, atungah ciamnuihna in adiangdiang mawkmawk hi ing ci’n genkhia hi.\nVideo: Passengers laugh as drunk couple romp on a Ryanair flight from Manchester to Ibiza\nAhi zongin anih un zukham mahmah kici a, apasal pen inzong Condom apua na omkha uhhiam ci’n awngbuabua kici hi.\nShaun Edmondson pen Kendal, Lyth Valley Country Inn ah anhuan “Chef” nasep asem khat ahihi. Inn ah anutsiat alawmnu taktakpen naupaai in kha 6 phakhin himahleh tua phawkkha nawnlo in, vanleng sungah akimuhpak khattawh leitung gualnopna zongkhapak ahih manin minsiatlawh dikdek hi.\nRelated: Amsterdam khuasung ah mawtaw khatin mipi omna nawkgawp in mi 8 liam\nInn ah aciahding angaklah mahmah alawmnu minpen Jenna Ross kici a, Canada gampan ahihi. Aki ngaihzawh uh kum 6 bang phakhin a, alawmpa khualzinna vanleng sungah aki Record Video mukha in nuamhetlo hi.\nTracey Bolton zong Lancashire, Colne ah Cafe saikhat anei “Café owner” khat ahihi. Vanleng tuanciang kidawm unmaw 🙂 Sawltak #zomidaily\nPrevious: Tedim Myo vs Hakha City 2016 – 2017 Tansawm Aung Etkakna\nNext: 2017 Chin State Tansawm Aung Ahoihpen Sang 10 te ~ Cin Lian Khai


url: =Khapna Maw? Kamciamna? Kiciam Ngei Kei In! - TUNGZANG NEWS\nKhapna Maw? Kamciamna? Kiciam Ngei Kei In!\nKhapna pen thamanh tawh kisai hi. Kamciamna pen Mangpau in “oath” kici hi. Thuciamna pen “vow” ci hi. Kiciamna le thuciamna pen a kibang khiatna nei ahi hi. Kiciam pen Mangpau in “swear” na ci hi. Kamciam, Thuciam le Kiciam hih thum teng a ki-unau abat hangin kiciam cih kammal pen a hoih lo penpen kammal hi. Lai Siangtho in kiciam ding deih lo hi. Kamciam ding thuciam ding bel kumpi sem ding gam makai ding Pastor dingte le zumkong mangkong ah a thu le a hun tawh kisai in zatloh aphatmawhna om ding hi. Kikhapna le kiciamna pen miginalo mi zuaute nuntakna le kampauna bekah suak khia hi.\nBawlung kisuihna ah kuate in zo ding ci-in kikham kei un. Khapna ah kilangneihna, kimuhdahna, kihazatna, ki-elna kithahna dong piang tawntung hi. Khapna tawh nuntak ding hi lo hi. Kamciam tawh nuntak dinghi zaw hi. Lai Siangtho sungah Pasian in khapna tawh nasem ngei lo hi. Kamciamna tawh nasem bek hi. Abraham tungah a kamciam bangin Pasian in tung sak hi. Pasian in nang le kei adingin Jesuh Khrih ih up leh bek nuntak tawntungna ngah ding ci-in ong kamciam hi (John 14: 6,7). Pasian in “na tua cih leh, na tua cih zawh leh bek nuntak tawntungna kong pia ding hi” cih bangin khapna tawh ong kal lo hi. Pasian in kamciam in, a kiciam leh tangtung hi. Ahi zongin mihingte in hih Jesuh ong puak hun thak sungah kiciamna Swear cih thadah kamciamna Oath zat loh dingin ong hilh hi (Matt. 5: 33-37).\nKamciam piakna tawh thuciam pen thuneu lo ahi manin tuak khial lehang sihna hi (Gamlakvakna 30: 2). Jefthah in Pasian tungah ngah nading le zawh nading lametna tawh thuciamna a bawl vial manin bang tuak hiam cih Thukhente 11: 30na pan na sim in. Kamciam thuciam khin lehang lauhuai mahmah a, ih tangtun sak loh phamawh hi. Na hehluat, na zawnluat, na lauluat, na deihluat, na it luat manin kam kiciam kha ngei kei in. Hih kamciamna/upna kamciam cihte pen kiupsak luatna tawh kizoma, ciam khin lehang lah kihtak huai galpi lian pen nawk loh phamawh khat hi ta ahi manin, makai tampi takte in mipi’ tung pan kamciamna a ngah theih nading un thu genin hilh mawk uh hi. Vangik guan uh hi. Sih le manh thaang siah ahi uh hi.\nHong piakhia ning ci a kamciam lel pen phadawm lai-a, ahi zongin Jesuh deih loh thuciam vow kamciam oath a cih pen hih bang ahi hi. “…Thuciamna in vantung na zang vet kei un…leitung zong na zang kei un…” ci-in ong hilh hi. Banghang hiam cih leh kamciam thuciam pen Israel te mahmah in zong a zat uh hangin Pasian mindaina le gim a thuak lawhna bek uh suak tawntung hi. “Topa a nuntak bangin” ci-in a kamciam uh hangin a zuaupi uh ahi hi, a ci hi (Jer. 5: 2). Topa aw nangmah tu-a kipan kong it ding uh hi ci-a, gen-ciam pen hoih lel a, ahi zongin tua banga ciam-gen se lo-in a it ih hih ding hi lel hi. Kamciam thuciam kiciam cihte pen a tamzaw khapna tawh kizom tawntung hi. Kamciam thuciamna tawh “Topa aw tu-a kipan zu ka dawn nawn kei ding hi,” ciang hoih a, ahi zongin “Ka dawn lai tak mah leh hong zah kei in” ci-a zop pheina pen kiciamna suak tawntung ahi manin Topa Jesuh in “kuamah in kiciamna na zang kei zaw un” ci-in ong hilh ahi hi.\nIh Zolai Siangtho sungah, kamciam oath le kiciam swear cih kammalte kikhen diudeu lo-in kiciam cih kammal bekbek tawh zang khawm suk hi. A utna mun ah thuciam ci zel a utna mun ah kiciam ci zel hi. Manglai Siangtho sungah bel kician takin kikhen hi. Bangbang ahi zongin kamciam cih kammal pen kiciamna cih kammal tawh a deihna kibang dektak napi a gennopna a kilamdang mah ahi hi. Kamciam ahih kei leh thuciam zong a kici thei ciamna pen kiphatsakna, huaiham duhhopna le ngahnop zawhnop luat man bek thu tawh kizom a, kiciamna leuleu pen kisuanna le zuauthu tawh kizom hi. Tua hi a, kiciamna tawh tehna-in kamciam thuciam bawl pen thuzah in lauhuai lo a, a kul mahmah thu ah bawl theih zat theih ding hi napi-in tua nangawn zong ih Topa in zat loh dingin ong hilh zaw hi. Zat theih nading munte a nuai ah en ding hi hang.\nKhaileh, sanggam, mite in kamciam a piak theih nadingin thaang a siahsiah lel thuhilh pa thugen nu na hi kha hiam? Ahih kei leh na kamciam thaang sungah hong ki-awk sak khin hiam? Kamciam Thuciam gen ding hilh ding zat ding kidawm in. Kiciamna ahih leh bel na khangtawnin zang vet kei in. “Mittaw a bang lam hilhte aw, note in gimna na thuak ding uh hi…” Matt. 23: 16-22na na sim in. Kiciamna na zat pahpahna in zuauphuak na hihna hong pholaak hi. Ei Christian thu-ummite pen sawmvei zavei kiciam pahpah kul lo-a khatvei kampau tawh hong ki-um thei ding mite ih hih kulzaw hi. Na kampau, na thugen hong ki-um hiam?\nKamciam ahi a, kiciamna ahi zongin zat ding hi lo a, kammal khat ih gen nak leh phazo hi. Upna tawh Pasian sungah a nungta eite’ adingin ahite “Hi”, ahilote “Hi lo” ih cihna ah Pasian tungah kamciam a piate ih hi khin uh hi. Sanggamte aw, ahite “hi” ci un la, ahilote “hilo” na ci un. “HI” le “HILO” pen thumaan adingin Pasian’ mai ah ih thuciamna hita hen! Tua khat bek pen ih gen theih ih piak theih kamciamna hi a, Jesuh’ nungzui thu-umte in kiciamna zat vet ding hi lo hi. Tua sangsikin a luhek a gamtatzia panin thuciam kamciam kiciam kul lo-in kam khat a pauna tawh hong ki-um thei dingte ih hih kul hizaw hi.\nNa gen peuhpeuh ahi ahih leh “hi” ci in la, ahilo ahih leh, “hilo” cihna tawh kicingsak in. Tua bang hi lo-in kiciamna kam na zat ciangin Dawimangpa tawh kizomin thumanlo na hih lam tak hong kilang hi. Hamsa peuh mah lo hi. Kiciam kul lo hi. “Hi” maw? “Hilo”? Kei ka hih takmah leh si pah vang! Kei ka hih kei leh nang si ding cih kammalte in Dawimangpa’ ta na hihna kilang sak hi. Let your “yes” be yes and your “no” be no, so that you may not fall under condemnation.\nNang Pasian’ tungah na kamciam ding bang om hiam? Om lo hi. Pasian in zong hih ih Topa Jesuh tungsiah bang ong kamciam ding om lai hiam? Om nawn lo hi. Kamciam hun thuciam hun kiciam hun beikhin zo a, up ding le muan ding hun hong tungkhin. Muan ding tawh kidim Pasian’ kammal Lai Siangtho le a laimu Jesuh Khrih le a Singlamteh hotkhiatnathu up ding bek cian lai hi. Tedim labu 321na ah hih bangin na gual hi:\n1. Khrih ka Kumpipa’ thuciamte ke’n muang ingh,\n2. A ki-pelh ngeilo thuciam-te ke’n muang ta’ng,\n3. Tu-in A thuciam-te muang in ka om a,\n4. Khrih ka Topa hong thuciamte ka muang a,\n5. A thuciamte muang peuh leng ka puk ngei kei,\nPasian in eite ong kham lo-in ong kamciam hi. Eite in kamciam ding ih nei kei a, Topa’ kamciam Topa’ thuciam ih up ih muan ding bek ahi hi.\nNa tate sep ding sawl ding na neih ciangh kamciam ken. Kham ken. Kiciam sak ken. Mohphu tawh pantah se ken. Naupang khat bangmah thei lo-pi mohphu ong pia ning ci-in zawng khuaphawk lo khuaphawk sak a cih bangin Khap bawl se, kamciam se, kiciam sak se na hih manin lungsim maan lo, thumaan lo hong gen zaw ding uh a, thadahna le kiphatsakna-in hong nei ding uh hi. Kuang sawp in, Tui tawi in, na cih leh tui tawi hi lel hen. Kuang sawp hi lel hen. Ahite “hi” ahilote “hilo” a ci thei lel dingin pantah zaw in. “Hi” le “Hilo” ah thumaan zo peuh lehang a dang kisam nawn lo hi. Amaante maan “hi” akhialte khial “hi”, ahite hi “hi”, ahilote “hilo” hi, ci ngam peuh lehang bang kisam nawn?\nTZN: Suang Dal


url: =4. Kakheti Wine Region: Sighnaghi City of Love Tour\n5. From Tbilisi: Bodbe & Sighnaghi Private Half-Day Tour\n6. Sighnaghi: The of Best Sighnaghi Walking Tour


url: =Laithiangtho Dokna (Samuel Masa 17-18) ~ Thu Tatuam (Siyin News)\nLaithiangtho Dokna (Samuel Masa 17-18)\nMonday, August 25, 2014 Laithiangtho Dokna No comments\n1. Goliath sia bang khua pan ziam? Gath\n2. David ii suapui bangza Israel ngalkap sung tum ziam?\n3. Goliat in Israelte ni bangza thato ziam?\n4. Jesse in noaikhal sawm sia akuate ii neak tu in, thak ziam?\na. A suapuite atu\nb. Saul kumpi atu\nc. Ngalkap mangte\n5. David in Saul ngalkappuan silh in banghang pai thei ngawl ziam?\na. Silh ngeingawl\nb. Hoi sa ngawl\nc. Ngit lei sa\n6. Suangtang in Galiath talhki kha aa, ___ in Goliat pusuk hi.\na. alungu tamh\nb. ding zo ngawl\n7. Jonathan in David abang pia ziam?\nc. Naam le lum\n8. Saul ii ngiitlona sia akua ii sawl ziam?\na. Ama le ama\n9. Pathian David taw a om ciang, Saul in David ___ hi.\nb. it saseam\n10.Saul in atanu te David taw banghang kiteang sak nuam ziam?\na. David that nuam\nb. Eang ahi ciang pawlvawtna\nc. David thupisa\n11. Saul in mo manh Philistinete ii abang Davidkung pan ngen ziam? Vunteap zakhat\na. Lutang 500\nb. Vunteap zakhat\nc. Naamsau 1000\n12. Saul in David taw kisai bangthu phawk in David kiita ziam?\na. Mipite ii a it na\nb. David ii nasep zia\nc. Pathian ii ompui\nSamuel Khatna 17\nGoliath in Israelte Thato\n1Judah ngam khuapi khat ahi Socoh ah Philistinete ngalsim tu in hong kikhawmtua uh a; Socoh le Azekah kilaklaw Ephes Dammim a kicina mun khat ah, ngiaphual saat uh hi. 2Saul le Israelte sia Elah Kuam sungah kikhawmtua a, Philistinete in do tu in kinging uh hi. 3Philistinete mual khat tungah kingual in, Israelte sia a ngal khat mual tungah kingual uh a, a kilaklaw ah kuam khat om hi.\n4Gath khua pan Goliath a kici pasal khat pa in Philistinete ngiaphual panin hong pusuak in Israelte thato hi. Ama sia pi kua vaal saangin, 5pound 125 a ngit thikpuan le taungo lukhu zangh hi. 6A peangte zongh taungo kidalna taw tuam a, a liangah taungo tei khat kua hi. 7A teipalh sia thiamtakte ciam cia pha a, pound sawm le pound nga bang ngit hi. Ama ii mai ah lum a puak sak ngalkap khat pai hi. 8Goliath ding in, Israelte oksan a, “Tua munah bang hi nu ziam, Ngalsim tu in kingual nu ziam? Saul ii silate awng, kei sia Philistinete khat khi hi! Na mihingte khat kei taw kisi tu in hong teal tavun. 9Ama in kei hong zo in hong thatlum le, ko sia na sila uh suak tu khu hi; ahihang keima in ama ka zo le no sia ko ii sila suak tu nu hi. 10Hi sung mun le hi hun laitakin Israel ngalkapte hong thato khi hi. Kei taw a kido tu khat hong kidok ngam ka sin vun,” ci hi. 11Saul le a mite in hi thu a zaak uh ciang lau ngawp uh hi.\nSaul ii Ngiaphual ah David Theng\n12David sia Jesse ii tapa hi a, Judah ngam Bethlehem khua Ephrath te ahi hi. Jesse in tapa liat nei a, Saul ii kumpipa a sep lai hunin ama sia huai mama zo hi. 13A tapa lian bel thum te in Saul taw ngalsim tu in kuankhia zo uh hi. A u bel sia Eliab hi a, a zom sia Abinadab, a thumna sia Shammah ahi hi. 14David sia a no bel hi a, a u bel thum teng Saul taw mun khat ah a om laitak, 15David sia Bethlehem khua ah hun khat pan hun khat a pa ii tuute en tu in cia vazek hi.\n16Goliath in Israelte zing sim nitak sim, ni sawmli sung sitset thato hi.\n17Ni khat ni ciangin Jesse in David ii munah ci hi, “Hi an em min kuang lang le anluum sawm teng la in na ute omna ngiaphual ah manlang in va pai tan. 18Taciang hi noaikhal sawm teng sia amate a uk ngalkap mang te va puak tan. Na ute sia bangbangin om ziam hong kan tan a, amate taw ciidam in na kimuna nong lak natu in bang ziam khat hong ciapui tan. 19Kumpipa Saul, na ute le Israel dangte sia Elah Kuam ah Philistinete do in om hi.”\n20A khuavak ni zing tuungin David tho a, tuute encik tu mi dang khat tavuan pia in nguai an teng la a, Jesse ii sawl bangin pai hi. Israelte ngal mai ah kingualin ngalsim tu in hanla a sam laitakin David theng hi. 21Philistinete le Israelte sia kido natu mun la in, ki maitua in om uh hi. 22David in a nguai an teng nguai an a uk ngalkapmaang khat ii khut sungah aap a, ngalphual ah tai in a ute kungah bang hi nu ziam ci in dongh hi. 23Ama a ute taw a kipaupui laitakin, Goliath sia mai ah hong pai in, nidang a hi ngei bangma in Israelte thato hi. Taciang David in ama aw za hi. 24Israelte in Goliath a mu uh ciang lau in taikeak uh hi. 25“Ama en vun! A thatona ngai vun! Kumpipa Saul in ama a that zo sia tel lian mama piak tu in kamciam hi; kumpipa in a tanu a tenpui tu in pia sii tu a, tua pa ii a pa baangkua in phiangshia pia sak ngawl tu ci hi,” ci in amate khat le khat kison uh hi.\n26David in ama ii kung nai a omte munah, “Hi sia pa that in, Israel mite maizumna pan suatak a pia sia in bang nga tu ziam? A peuma in hi Pathian he ngawl Philistine pa sia akua ka hi ci nial a, a nungta Pathian ii mihingte nalh ngam nial ziam?” ci in dongh hi. 27Amate in Goliath a that pa ii nga tu teng son uh hi.\n28David ii a u lianbel Eliab in David ii mite taw a kipaupui na teng za hi. Ama in David tungah thin uuk in, “Nang hi sungah bang hong zong ni ziam? Duisung na tuute akua in keam ziam? Kin ngawl tu teng kin, nang po! Ngal kido mu nuam a hong pai hi lel ni zam!” ci hi.\n29“Tu in bang vawt na khi ziam? Thu khat beak zongh dongh thei ngawl tu khi ziam?” David in ci hi. 30Ama in midang khat sang nga in tua teng ma dongh hi, a dok sim in tabang vive ma in kizo hi.\n31Pawlkhat in David ii pau teng za a, Saul tungah son uh hi, taciang Saul in ama sam sak hi. 32David in Saul munah, “Kumpipa awng, hi Philistine pa sia kuama ii kiitak kul ngawl hi! Keima pai in do tu khi hi,” ci hi.\n33Saul in, “Hi bo, bangbangin do thathong thei tu ni ziam? Nang sia patangno hi lel a, ama sia a khan tawntung ngalkap a seam sa hi,” ci hi.\n34David in, “Kumpipa awng, kei sia ka pa ii tuute a keamcing pa khi hi. Tawpi ahizong vompui in ahizong ka tuuno te hong tua sak ciang, 35del in ka sim a, tuuno ka hung hi. Tasia ciang tawpi ahibale vompui in kei sang hong kiheak ciang, a longtawl pan zamh a, a thi dong ka tek lum hi. 36Tawpite le vompuite ka that a, tabangma in Pathian he ngawl Philistine pa a nungta Pathian ii ngalkap hon a nalh pa sia vawt tu khi hi. 37TOPA in tawpi le vompuite panin hong suatak sa khi hi; ama in hi Philistine pa khut sung pan zong hong suatak tu hi,” ci hi.\nSaul in, “Pha hi, pai tan a, TOPA sia nang taw hong omkhawm tahen,” ci hi. 38Ama in ama ii thikpuante a silh tu in David pia a, David lu tungah tau lukhu khu sakin, thik puan zongh silh sak hi. 39David in Saul ii namsau sia a thikpuante ii tung panin kua in lampai tu a kisin le a pai thei bua hi. Banghangziam cile ama in tuate silh ngei ngawl hi. Saul munah, “Hi vanhte theampo taw kei ngalsim thei ngawl tu khi hi. Ngeina in nei ngei ngawl khi hi,” ci in sut siat hi. 40Ama in a tuu cinna ciangkhut la in, lui sung pan suangtang naal nga a thung sungah koi hi. A saili taw kinging sa in Goliath taw kisi tu in kuan hi.\nDavid in Goliath Zo\n41Philistine pa sia David sangah kalsuan tu in hong kipan a, a lum toai pa sia a mai ah pai hi. A nai va-ial in ama hong pai a, 42David pha takin a et zawkciang ama sia simmawkna taw a thin sung hong kidim hi, banghangziam cile David sia a dik a mealpha pano khat a na hi lel hi. 43Ama in David munah, “Na ciangkang toai sia bang tu ziam? Kei sia ui po hong sa ni ziam?” a ci zawkciang, ama ii pathian min taw David haamsiat hi. 44Ama in David thato a, “Hong kuan tan, na pumpi sia vacimte le ngamsate neak tu in pia tu khi hi,” ci hi.\n45David in zo a, “Nang sia kei sim tu in, teipalh, tei zum le namsau taw hong kuan ni hi, ahihang kei ka hile na nalh tawntung TOPA Vaanglianbelpa, Israel ngalkap honte Pathian ii min taw hong kuan khi hi,” ci hi. 46Tuni mama in TOPA in nang sia keima ii khut sungah hong pia tu hi; kong zo tu a, taciang na lu ka tan tu hi. Taciang Philistine ngalkapte ii pumpite sia vacimte le ngamsate ii neak tu in ka pia tu hi. Tasia tak ciang leitung buppi in Israel in Pathian khat nei hi ci tu uh a, 47taciang hi sungah a om misim in a heak tu uh in, a mite a hutkhiat natu in TOPA in namsau le teite kisamh ngawl hi ci in mu tu uh hi. Ama sia ngalphual ah a zo pa hi a, ama in no sia ko ii thahatna nuai ah hong koi tu hi.\n48Goliath in David sangah kalsuan tu in hong kipan leleau hi, taciang David sia Philistinete ngalphual kingualna sangah manlang in ama sim tu in hong tai hi. 49Ama in a thung sung hong sawk a, a saili ah thua tu suangtang la in, Goliath sangah vik hi. Goliath ii talki panin kha a, a lu ngu tamh in Goliath sia a bok lamin lei ah puksuk hi. 50Tua hi a, namsau ngawl taw, saili le suangtang khat taw David in Goliath zo in, thatlum hi! * 51Ama in delin, a tungah a din zawkciang Goliath ii namsau a paai sung pan dokin, a lutang saattan in that hi.\nPhilistine te in amate ii ngalhang pa thi a mu ciangin taimang uh hi. * 52Israel mite le Judah mite in au in amate ii nung pan del a, Gath le Ekron kongpite dong zuizen uh hi. Shaaraim paina lampi Gath le Ekron dong lam dungah Philistinete liamin puk uh hi. 53Israelte in Philistine a zuizenna pan hong cia kik ciang a ngiaphual uh phuul uh hi. 54David in Goliath ii lutang tawm in Jerusalem ah paipui hi, ahihang Goliath ii ngalhiamte sia ama ii puanbuk sungah keam hi.\nDavid sia Saul kungah kipaipui\n55David sia Goliath taw kido tu in a pai Saul in a mu ciang, a ngalkap ukpipa Abner munah, “Abner awng, akua tapa ziam?” dongh hi.\nAbner in, “Akua tapa ziam ci in ngaisun zo ngawl khi hi, Kumpipa awng,” ci in zo hi.\n56Saul in, “Tua ahile va kan tan,” ci in thupia hi.\n57Tabangin Goliath a thalup zawkciang ngalphual ah David hong heak kik a, Abner in Saul ii kungah paipui hi. David in Goliath ii lutang pua nginge lai hi. 58Saul in, “Tangvalpa awng, akua tapa ni ziam?” ci in dongh hi.\nDavid in, “Keima sia Bethlehem khuami na naseam pa Jesse ii tapa khi hi,” ci in zo hi.\nSamuel Khatna 18\n1Saul le David a kipaupuina uh man hi. Tasia zawkciang Saul ii tapa Jonathan sia David tungah a thin nasia takin hong tu a, ama le ama a ki it za in David it hi. 2Saul in David sia tua ni pan kipan keam a, a inn ah a cia kik sak nawn bua hi. 3Jonathan in David sia it a, thin bot mama ahikom tawntung kingualtamna kiciamna vawt hi. 4Ama in a puantual silh lai sia suutin David pia hi, tua taw kikop in a thik puan, taciang a namsau, a thal le a kawngkhaute zongh pia hi. 5David sia Saul ii nasep lian seam tu in a sawlna theampo ah zawna nga a, tua ahikom Saul in ama sia ngalkap mang khat in koi hi. Hisia in Saul ii ngalkapte le a maangte uh lungkim sak hi.\nSaul in David Eang\n6David in Goliath a thalup zawkciang le ngalkapte inn ah hong cia kik uh ciangin Israel ngamsung khuapite theampo pan numeite in Saul muak tu in hong pai uh hi. Amate laamin lungdam huai late sa a, thikdaakkual le liamlo tum uh hi. 7A poai vawtna sungah numeite in la sa uh a, “Saul in a tul in that a, ahihang David in a tulsawm in that hi,” ci uh hi. * 8Saul in hi sia dik sa ngawl a, a thin uuk mama hi. Ama in, “David atu in amate in a tulsawm in that sak a, kei ciang a tul in hong that sak bek hi. Amate in ama Kumpipa kik suak sak tu hi!” ci hi. 9Tua hi a, tua ni pan kipan sia ama in David eang a, muang khial vilvel hi.\n10A khuavak ni ciang Pathian kung pan hong kipuak thaa ngilo khat in Saul hong uk a, a inn sungah Saul sia a thin amh te bangin kitom ngawp hi. Nisim in a tum ngei bangin David sia tengtong tum a, taciang Saul sia tei khat toai hi. 11“Pang taw cipin ama khaw let tong,” ci in Saul in ama le ama kici a, ama in a tei taw nii vei khaw hi, ahihang David in a sim ma in pial thei hi.\n12Saul in David sia kiita hi, banghangziam cile TOPA sia David taw omkhawm a, ama nusia hi. 13Tua ahikom Saul in ama sia kuankhia sak a, ngalkap tulkhat uk tu in koi hi. David in a mite sia ngalphual sungah lampui a, 14taciang a sepna theampo ah zawna nga hi, banghangziam ci le TOPA in ama panpui hi. 15David ii zawnate Saul in ciamtee a, kiita seseam hi. 16Ahihang Israel le Judah ngam a mihingte theampo in David it uh hi, banghangziam cile zawna a nei lampui pha khat ahi hi.\nDavid in Saul ii Tanu Tenpui\n17Saul in David munah, “Hi sungah ka tanu u zaw Merab om hi. Hanna le thumaanna taw keima ii na, nong sep sak a, TOPA ii ngal na do sak le ama sia na zi tu in hong pia tu khi hi,” ci hi. (Saul ii ngaisutna bulpi sia ama ii David a thalup lalawm sangin Philistinete in thatlum le a ci nopna hi.)\n18David in zo a, “Kei po akua hi na khi ziam? tabangin kumpipa ii maakpa ka sua natu ka baangkua bang hi thong na ziam?” ci hi. 19Ahihang David atu Merab a kithaak tu hun hong thet peetma ciang Meholah pan Adriel a kici pasal khat kipia zaw hi.\n20Saul ii tanu Michal in David it a, hi thu Saul in a zaak ciang ama lungkim hi. 21Ama le ama hi bangin kici hi, “Michal sia David ka pia tu a; ama thaang ka sia natu ka tanu zangh tu khi hi, tasia ciang Philistinete in ama thatlum tu hi,” ci hi. Tua ahikom Saul in David munah a nii veina in, “Nang sia ka maakpa hi tu ni hi,” ci hi. 22Ama in ngalkapmaangte munah son ku sak a, hi bangin ci sak uh hi. “Kumpipa sia nang tungah lungkim mama a, taciang a ulian dangte zongh in nang dik hong sa mama hi; tu laitak sia a tanu na tenpui tu hun pha hi,” ci uh hi.\n23Tua ahikom amate in David munah tu a teng son uh a, taciang ama in, “Bangma a sim thamman ngawl mizawng kei bang atu kumpipa ii maakpa sua tu sia ki upat vawtna lian mama hi,” ci in zo hi.\n24Uliante in Saul ii munah David ii pau teng a son uh ciang, 25Saul in amate munah, “Kumpipa ii nang tung panin hong nget tu mo manh sia, a ngalte tung phulam natu in, a thi sa Philistinete vunteap zakhat bek hi,” ci sak hi. (Hi sia Philistinete in David a thalup thei natu Saul ii ngealna ahi hi.) 26Saul ii uliante in Saul ii pauna teng David tungah son a, David sia kumpipa ii maakpa hi tu sia a lungdam hi. Kiten natu ni a kisee maa in, 27David le a mite pai in Philistinete zanii thatlum uh hi. Ama in kumpipa mai ah a vunteap te paipui in a maakpa a sua natu a mai pan sim hi. Tua ahikom Saul in a tanu Michal sia David taw kiteang tu in a piak kul hi.\n28Saul in thiang takin a telna pan, TOPA sia David taw omkhawm a, zongh a tanu Michal in David it ci in phawk hi. 29Tua ahikom ama in David kiita seseam a, a nuntak lai teng ngal in nei hi.\n30Philistine ngalkap honte hong pai bul a, hong sim bul hi, ahihang kidona theampo ah David sia Saul ii ngalkap mang dangte sangin zawna nei zaw hi. Ta sia taw kizui in David sia hong minthang mama hi.


url: =← Kum Zabi 21 a Zo Suonte leh e-tongshan Forum\nA GLIMPSE OF ZO LANGUAGE AND SOME COGNATE LANGUAGES →\nAsiengthou Kitênna\tPosted on March 23, 2007\tby Zou Sangnaupang Pawlpi Delhi By- Tungnung, Zamlunmang Zou\nZou Students' Association Delhi Branch\tView all posts by Zou Sangnaupang Pawlpi Delhi →\tThis entry was posted in Uncategorized. Bookmark the permalink.\t← Kum Zabi 21 a Zo Suonte leh e-tongshan Forum


url: =Vut leh Vai asuak Khuapite | Storacles | Bible Universe\nLot in a innkuante tawh Sodom khuapi lam tenna dinga atel mawk pen, khial mahmah hi cihpen Abraham in thei hi. Jordan gunkuam ii khanglam khuapite pen melhoih thei mahmah uha, khuaval thei mahmah iin, kisia mahmah uh hi.” Tu-in Sodom mite migilo hi a, Topa’ tungah nakpitak-a akhialte ahi hi.” Piancil 13:13. Atawpna ah Pasian in tua bang mawhna bawl khuapi pen suksiat dingin khensat hi. Ahih hangin Lot leh a innkuante honkhia dingin Pasian in vantungmite nih sawl masa hi. Hih vantungmi nihte in khuapi sung hong lut ding uh ciangin khualzin mite bangin kibawl uh hi. Lot in amelhoih tua khualzin mi nihte pen khuapi sung hong lut uh amuh ciangin nitak kuan-a khuapi sung lut ding pen khuapi sung mite gilo mahmah uh hi cih thei ahih manin nakpitak-in ama inn ah atung dingin zol hi. Lot in tua bang ahihna teng migilote in vil gige iin thei veve uha, nitaak hong tun ciangin Lot inn kiimum iin, tua lengla nihte amau ut banga abawl dingun kongkhak kiu-in ngak uh hi. Lot pusuak iin tua migilote kiangah hehpihna tawh bangmah hong cihsak kei tapeuh un ci-in athuum hangin, bangmah kimanna neilo hi. Dawilutna mihonpite in lenglate ading bek hilo-in Lot ading zong lauhuai mahmah ta uh hi. Tua tak ciangin vantungmite in zong om thei nawnlo-in hong semta uh hi. Amaute in Lot inn sungah kai tumkik uha, tua migilo honpite avekpi un amit uh tawsak hi. A zingciang zingsang tuung-in vantungmite in Lot leh a innkuante kiangah gena "Na nuntaak nadingun hih pan paikhia un. Na nunglam uh en kei un. Mual na khup masiah tai un, tua hi keileh na kisia ding uh hi.” Piancil 19:17. Tua ciangin "Topa in Sodom leh Gomorrah khuapite tungah kaat leh meikuang guah bangin vantung pan-in zusak ta hi.” Piancil 19:24. Lot zi in khuapi kaang lungngai iin kilehhei ahih manin cikhuam suak a, Lot leh ata nungak nihte bek hong suakta uh hi. Pasian kammal mah in hong genkhol a, ni nunungni ciangin mite in Sodom leh Gomorrah mah bangin thukhenna thuak ding uh hi!\n1. Migilote kisuksiat nading bang khuapi nih tawh kigenteh hiam?\nPeter Nihna 2:6. Pasian in Sodom leh Gomorrah __________ tungah thu khenin mei tawh haltum a, Pasian a umlo mite' thuakna ding limin a bawl hi.\nPhawk Ding: Pasian in tua khuapi nih tawntung meikuang tawh hal hi – hell-a migilote a suksiat nading meikuang mah tawh kibang ahi hi.\n2. Migilote banghun ciangin hell meikuang tawh kihal ding hiam?\nJohan 12:48. Kei hong nialin ka thugen a sanglo mite in thukhen ding khat nei uh hi. Nitawp ni ciangin keima thugente pen amaute' thukhen ding ahi hi. Peter Nihna 2:9. Tua ahih manin Topa in tua bang mihoihte a gimna uh panin suakta sakin, tua bang migilote Thukhen Ni hun dongin gimna pia-in a koihcip theihna ding siamna a nei hi. Matthai 13:40-42. Tahumte kikaikhawmin meikhuk sungah a kikhultum mah bangin leitung bei hun ciangin tua bangmahin kihih ding hi. Mihing Tapa in a vantung mite hong sawl ding a, ama ukna sungah a om migilote leh mi a mawhna dingin a bawl mi khempeuh kaikhawmin __________ sungah tua bang mite lawn ding uh a, tua lai-ah amaute kapin a hagawi ding uh hi.\nPhawk Ding: Laisiangtho in migilote a sih ciangin thukhenna ngah pah ding cilo hi. Leitung bei hun thukhen ni ciangin tua mei sungah kikhia ding ci hi. Tua in tulaitak-in kuamah hell ah omlo hi cihna hi. Thukhen ni iin ama thu a kikhen mateng kuamah in thuak nailo ding hicih pen bek thumaan ahi hi. Mite in Zeisu nih veina hong paikik ciangin a thaman tek uh ngah ding hi (Mangmuhna 22: 12).\n3. Asi migilote hell tung nailo uh ahih leh amaute koi ah om uh hiam?\nJohan 5:28, 29. Hih thu ka hong gen ciangin __________ kei un. Han sungah a om misi khempeuh in ama aw za-in, han sung panin a hong paikhiat uh hun hong tung ding hi. A gamtat hoih mite pen a nungta tawntung dingin hong thokik ding uh a, a gamtat siate ahih leh mawhsak thukhenna a thuak dingin hong thokik ding uh hi. Job 21:30, 32. Pasian hehin, mite gim a piak ciangin migilote peng tawntung zawsop hi. 32Migilopa a kivui ciangin a hankhuk kicing a,\nPhawk Ding: Laisiangtho in migilo a sisate leitung bei hun-a thawhkik ni masiah haan ah om hicih hong gen hi. Zeisu’ sapna aw za iin hell meikuang pan hilo-in, haan pan a dawng ding uh hi.\n4. Mawhna daan ahih kei leh a thaman in bang hiam?\nRom Laikhak 6:23. Bang hang hiam cih leh mawhna in thaman hong piak pen sihna hi a, ahi zongin i Topa __________ tawh i kipawl manin Pasian' hong piakkhong pen nuntak tawntungna ahi hi.\nPhawk Ding: Mawhna ii thaman pen hell meikuang ah tawntung nuntaakna hilo-in, a kilehbulh lian – sihna hizaw hi. Ih vek in sihna masa ah ih si ding hi (Hebrews 9:27), ahih hangin Laisiangtho in migilote hell sunga sihna pen sihna nihna hi ci hi (Mangmuhna 21: 8). Sihna masa panin mi khempeuh thaman ngah dingin thokik ding hi; ahih hangin sihna nihna panin thawhkikna cih om nonlo-a a tawpna hi. Hell sungah a tawntung ka’ang ding hileh Zeisu thuakna amawkna hi ding hi.\n5. Mihingte teltheih thu nih bek aom te-in bang hiam?\nPhawk Ding: Misite limbo leh purgatory te ah tawlnga hi cih thuhilhna pen Laisiangtho sungah omlo hi. Laisiangtho in teel ding nam nih bek hong hilh hi—tawntung hinna maw? tawntung sihna? (Thuhilhkikna 30:15).\n6. Hell meikuang sungah migilote bang suak ding uh hiam?\nLate 37:10, 20. Ahih hangin tawlkhat sungin migilopa om nawnlo ding a, ama omna mun na lim zon' mahmah hangin tua lai-ah amah na omlo ding hi. 20Ahih hangin __________ kisia hi. Topa' galte pen lono etlawm tawh kibang a, amaute mangthang pak uh hi. Meikhu bangin mangthang uh hi. Malakhi 4:1, 3. Vanglian Topa in hih bangin ci hi: “En un, mi kiphasak khempeuh leh migilo khempeuh, a zung a hiang cih omloin buhtu bangin a kattum ding hun hong tung ding hi. Tua ni ciangin khat zong suakta loin a vekpi-in kangtum khin ding uh hi. 3Keimah in na kong sep ni ciangin note in __________ nuaisiahin leivui bangin na tuancil ding uh hi.\nPhawk Ding: Migilote hell sungah kaangtum ding uha, vut leh vai suak khin ding uh hi.\n7. Hell meikuang koilai mun ding hiam?\nMaangmuhna 20:9. Leitung khempeuhah amaute pai uh a, Pasian' mi siangtho omna mun leh Pasian in a it khuapi umcih uh hi. Ahi __________ vantung panin meikuang hong paisukin amaute a kangtum hi. Peter Nihna 3:10. Ahi __________ theihkholh lohpi-in guta bangin Topa hong paiding Ni hong tung ding hi. Tua Ni ciangin nakpi takin a ging in vantungte maimang sakin, vantung nate mei in kangtumin maimang ding a, leitung leh a tunga om na khempeuh a mangthang ding hi.\nPhawk Ding: Leitungah kihal ding ahih manin, Hell meikuang pen hih leitung ding ahi hi.\n8. Hell meikuang pen dawigilote in uk ding uh hiam?\nMaangmuhna 20:10. Amaute a khem Satan pen ganhing leh kamsang __________ a omna mun, kat a kikhulna meiphualpi sungah kilawn a, a sun a zanin tua lai munah amaute in gimna a thuak tawntung ding uh ahi hi.\nPhawk Ding: Uklo! Thamlo-in amauteng kattum nading akibawl ahi hi. Atawpna ah amaute avekpi un hih leitungah vut leh vai suak ding uh hi. Pasian in Satan kiangah gena, “cikmah hun ciangin na piangkik kei dinghi.” Ezekiel 28:18, 19.\n9. Atawntung meikuang amit thei diam?\nIsaiah 47:14. En in, amaute pen __________ tawh kibang uh a, mei in amaute kangtum hi. Meikuang' vangliatna panin amau leh amau kihontawm theilo uh hi. Hih pen khua lumna ding mei-am hilo a, awi ding mei zong hilo hi.\nPhawk Ding: Mawhna, mawhneite leh hih leitunga om teng khempeuh a kattum khitciangin meimit ding hi. Atawntunga kuang den mei hilo hi. Mawhna teng halna, hih meikuang pen mit ngeilo hileh, mawhna teng asiangsak zolo meikuang hiding hi. Pasian in mawhna pen omden lo ding susia ma-ang dingin gel hi. Mangmuhna 21:5 “En in, na khempeuh athakin ka bawl hi,” ci hi.\n10. Pumpi leh kha (nuntaakna) hell sungah akangtum diam?\nMatthai 10:28. Pumpi a thah khit ciangin kha a that __________ na kihta kei un. Hell khuk sungah pumpi leh kha a nihin a susia theipa na kihtazaw un.\nPhawk Ding: Mi tampite in kha sitheilo hi ci-in um uh hi. Ahih hangin Pasian in nih vei gena, “Amawh kha si ding hi”ci hi “The soul that sinneth, it shall die.” (Ezekiel 18:4, 20). Laisiangtho gen mah bangin migilote in a pumpi uh leh a kha uh hell meikuang tawh kangtum ding uh hi.\n11. Atawntung meikuang pen kua adinga kibawl hiam?\nMatthai 25:41. Tua ciangin a veilamah a om mite kiangah, ‘Pasian in a samsiat mite aw, keima kiang panin paikhia un la, __________ leh a nungzuite-a' dingin a kibawl meikuang tawntung sungah pai un.\nPhawk Ding: Hell meikuang pen Satan leh dawigilote ading bek a kibawl hi. Mawhna pan ka paikhiat nop keileh, kei zong ka kangtum ding hi. Banghang hiam cihleh mawhna kihaltum keileh mawhna in leitung khempeuh siasak kik ding hi.\n12. Pasian in migilote a suksiatna thu Laisiangtho in bangci gen hiam?\nIsaiah 28:21. Bang hang hiam cih leh a __________ ama bawlte a bawl ding leh a __________ ama nasep a sem dingin Perazim Mual tungah a sep bangin Topa in hong sem ding a, Gibeon kuama a heh bangin amah hong heh ding hi.\nPhawk Ding: Pasian in a it mihingte asusia nuam hilo hi. “Kisikkik a nuntaakna ih ngah ding hong deih hi.” 2 Peter 3:9. Atawntungin amah in, amaute kiangah,” na gamtatsiatna pan un hong kilehkik un, banghang in si ding nahi uh hiam?” ci den hi (Ezekiel 33:11). Mihingte suksiat ding pen Pasian deihna hihetlo hi. Hell meikuang zong alamdang khat hi. Pasian in mihingte gupkhiat nadingin bangmah selsim neilo hi. Migilote in akisuksiat ma-un, Pasian thumaan mahmah hi, ci ding uh hi (Roman 14:11).\n13. Laisiangtho in “amit ngeilo mei” acih ciangin kangtum ngeilo ding acihna hilo hiam?\nMatthai 3:12. Amah in a khutah __________ tawi-in a ante zap a, a taksate khawmin a ansal sungah koih ding a, a ansite ahih leh a mit ngeilo mei sungah a khul ding hi,” ci-in thu a hilh hi.\nPhawk Ding: Hilo hi! Atawntung meikuang pen kisumit theilo hi. Ahih hangin akang ding teng khempeuh akat khitciangin mit ding hi. Gentehna in Jeremiah 17:27 sungah Pasian mite acihtak kei uhleh, Jerusalem amit theilo meikuang tawh kihal ding hi. Laisiangtho in hih genkholhna tangtung khin hi ci hi. Amaute in biakinn haltum uha, Jerusalem kulhpite susia iin kumpi innte mei tawh hal-in Topa in Jeremiah tunga a gen mah bangin tangtung khin hi.” 2 Khangtangthu 36:19, 21. Tua meikuang pen akang ding omlai siah kuamah in sumit zolo uh hi, tua khitciangin mit hi. Laisiangtho in a mit ngeilo meikuang acih hangin, tuni in kuang nawnlo hi.\n14. Atawntung meikuang cih pen mit ngeilo ding cihna hiam?\nJude 1:7. Sodom khua leh Gomorrah khua leh a kiima om khuapi mite zong tua vantung mite mah bangin gamta uh a, numei tawh mawhnopna bek thamloin pasal leh pasal __________ ciangdong nei uh ahih manin midangte' etteh dingin tawntung meikuang a thuak uh hi.\nPhawk Ding: Laisiangtho leh Laisiangtho mah kidawngsak ni. Sodom leh Gomorah khuapi pen tawntung meikuang tawh hal hi cihpen teltak iin ih thei hi, ahih hangin tu-in kuang nawnlo hi. Amaute vut suak khin uh hi (2 Peter 2:6) tawntung meikuang tawh kihal ahi hi. A thuakna uh pen atawntung hi. ( Behlapna na-en in "Sumhaupa leh Lazarus" thulu ah).\n15. Mangmuhna 20:10 sunga migilote kihal nading tawntung meikuang cih pen mit ngeilo ding cihna mah ahi diam?\nJonah 2:6. Mualte' bul tuipi taw dong ka va paisuk a, kong hong kikhaknelh __________ mun ka tun' hangin tua Leihawmpi sung panin a nungta-in nong lato veve hi, Topa ka Pasian aw.\nPhawk Ding: Hilo! Jonah ngapi gil sungah sun thum leh zan thum om hi (Jonah 1:17) hi napi in amah in “tawntung,”ci hi. Atawntung tawh kibangsa hingel ding cih ka um hi. Greek pau in “atawntung” cih kammal pen Mangmuhna 20:10 sungah “aion,” ci in kigelh a tua pen mikang lai-in “eon” hi. Agennopna ah ciangtan omlo hunsung cihna hi. Atawntung ci-in Laisiangtho sungah 56 vei om a, pawlkhat om nonlo hi. Atawntung cih pen , acitak sila pa nuntaakna (Paikhiatna 21:6) ah gen a, adang atawntung cih kammal pen khangsawnte ci-in (Thuhilhkikna 23:3) ah gen hi. Mite tawh atawngtung cih pen, "a nuntaak sung tawntung" acihnopna ahi hi (1 Samuel 1:22, 28).\n16. Mawhna leh mawhneite akisuksiat khitciangin Zeisu in a misiangthote ading bang sem ding hiam?\nPeter Nihna 3:13. Eite in Pasian' hong ciamsa, thuman bekbek a __________ ding mun van thak leh lei thak a ngak ihi hi. Maangmuhna 21:4. Amaute' mit panin khitui khempeuh nulsak ding hi. Thu luisate maimang khinta ahih manin sihna, dahna, leh na sa-a kahna cihte om nawnlo ding hi,” a ci hi.\nPhawk Ding: Vutlevai asuak khin hih leitungah Pasian in van thak leh lei thak hong bawlsak kik ding hi. Piansak anungta khempeuh adingin, lungdamna, kilemna, lungmuanna, genzawh loh nuamnate kong pia ding hi ci-in hong kamciam hi.\n17. Mawhna hong om kik lai ding hiam?\nNahum 1:9. Bang hangin Topa sawm ngam na hi hiam? Amah in nang hong susia ding hi. Amah a su peuhpeuh a dingkikzo om __________ hi.\nPhawk Ding: Omkiklo! Kitel mahmah hi. Mawhna omkik ngei nawnlo ding hi. Isaiah 65:17En un, vantung thak te leh leitung thak te kapiangsak hi, abeisa nate kiciamteh nawnlo, kiphawk kha nawnlo ding hi.\n18. Job in akitel mahmah bang dotna dong hiam?\nJob 4:17. ‘Pasian' mai-ah mi khatpeuh paubaang loin omzo ngei ding ahi hiam? Amah a Bawlpa' mai-ah __________ loin omzo ngei ding ahi hiam?\nPhawk Ding: Na it mahmah na tapa in mi that den khat hileh daan na pia nuam ding hiam? Pia nuam kha ding hiteh. Tua bang ahih leh amah pen ahingtang iin meikuang tawh ni khat sung bek kihal ding na ut diam? Ki-utlo ding hi. Tua bang mahin Pasian in atate meikuang-a kang amu nuam hi hetlo hi. Tua pen siatna galpi teng khempeuh sangin asia huai zaw mahmah ahi hi. Pasian deihdan hi hetlo hi. Atawntung meikuang leh kaat te in Pasian zia ahi itna leh thumaanna te tawh kilehbulh mahmah ahi hi.\n19. Thudangte tawh teh theih loh, Topa Zeisu in hong bawlsaksa gam nuam ah om dingin nang leh kei hong ngak hi. Ama hong sapna bangin mang dingin na khensat nai hiam?\nSumhaupa leh Lazarus\nMi tampite in Sumhaupa leh Lazarus ta-angthu panin mi khat asih ciangin vantung ahih keileh hell sung tung pahpah hicih upna nei uh hi. Hih ta-angthu pen Zeisu in tua bang dinga hong gen hilo hi. Zeisu in hihlai ah “Hell”azat kammal pen “Hades,” hi a, Greekte upna ah taanglai pasian (dawite) thusinna ahi hi. Hih kammal aza Judah mite khempeuh in, thu teltheih nadinga azat hi ci-in thei uh hi Luke 16:19-31, limtak iin sim lehang, ataktak hi hetlo iin thugentehna ahih bek lam teltak iin kimu thei hi.\nGentehna iin, Gupna ngah khempeuh Abraham ang atung pah hiam? Tung pahlo. Vantunga om misiangte leh hell sunga om te akiho thei diam? Ho theilo. Hell sunga om mi khat tui taak khat tawh adang ano zo diam? Notuam lo ding. Gupna ngah ding leh ngah lo ding Abraham khensat ding hiam? Hilo. Tua bang mahin, mi asih ciangin thakhat-in vantung kahpah, ahih keileh hell sung lutpah cih thuhilhna dik hetlo hi. John 12:48 sungah, "Hih ka genthute khempeuh, ni nunungni ciangin thukhenna athuak ding hi."\nTua bang ahih leh hih thugentehna ii khiatna bang hiding hiam? Sumhaupa in Judah mite ahi hi, Laisiangtho sim iin thungen uha, ahih hangin Gentile te in kongkhak ah dingin khutdawh ngen uha amaute in Pasian thu gilkial mahmah uh hi. Zeisu in thugentehna bangci khup hiam cihleh, "Moses leh kamsangte thu aman nop kei uh leh, misi khat a thawhkik hangin a um tuan kei ding uh hi," ci hi (Luke 16:31). Tua bang lian mahin anung ciangin Zeisu in Lazarus thosak a, ahih hangin kuamah in a um tuan kei uh hi (John 12:9-11).


url: =Thuthak Tomkimcing 22 June 2014\nA. 2014 kum Leitungbup ui melsxia pen kidemna.\nUSA gampen kidem na atuamtuam kumsim in bawl den uh hi. Hat pen, Sau pen, Lian pen, Neu pen, Hoih pen, Sxia pen, Pil pen cih kidem sak den uh hi. Ahihhang amawl pen leh a hai pen kidem ngei kei uhhi. Tukum ai ding in Leitung bup Ui khawi teng kai khawm in Ui mel sxia pen kidemna World's Ugliest Dog for 2014, 21 June in bawl dih dih uh hi. Hih kidem na ah Greenville North Carolina teeng Holly Chandler neih ui khawi kum nih pha khin Peanut in akhat na Champion ngah in $ 1500 tawh kipah tawi hi. (Behlap Nawi lian pen kidemna cih zong nei thei zel uh ci).\nB. Azi mawhpih nuam' Galkap in, Apasal kaplum masa.\n17 June 2014 ni in Shan gam Namsaan Godong khua vanzuakna dawr ah Kahlahyah 10 galkap khat lut in vanzuak in aom dawr ngak innteek nu buan ding in akipat sawm laitak apasal U Baran Sai in azi honkhia ding in akithawi leh kawlgalkap pa in UBaran Sai kap lumziau cih aveng om U Sai Phan Pah in gen hi. Kawlgam galkap Major Ye Min Lwin in tua galkap pa khut khialh man thumsak nading in Kyats 500000/- pia uh a, sang zolo uh cihi. U Baran Sai si in dawr ngak nu sikhang natna tawh Muse zoto kipuak cih kiza hi.\nC. Gammi suahna deihngen Bangali 368 pha ta.\nMyanmar gammi suahna Bangali mi te sung pan in 1982 kum gambup thukhun zui in Myanmar gam mi suahna deih ngetna 368 in neita uh cih kiza hi. Abanban in diktak in endik telkik khit teh kipia ding ci uh hi.\nD. Tulai Myanmar ciamnuih minthang Tein1000 val gukdan!\nMyanmar kumpi in gam mipi theiloh kalsim in Myanmar gam leitung sumpiang Sing manpha te leh Tui manpha te gu Tiina ah' zuak simsim hehehehe. Omlailai Myanmar gamsung leisung sumpiang tengzong agu lai ve leh'hihihihi....Ko azong gu ei' Bang maw' Ka Lou leitangh neih sunsun hong laksak lailai Haahahaa.. Aa'malaydaw...Guk ding om nawnlo zankim pipi khuazing sungh avakvak na ah' Phaya ngapaa (phungyii 5) hong guk sak azat nading thei tuan lo Tein 1000 khat tawh kitan.. Eizong bang zankimkim in bang i gu tam' giiiigiiigihiii.!


url: =Hong Kong PHP Tutoring - Find PHP Tutors in Hong Kong, Hong Kong\nResults 1-5 of 5 for php tutor hong kong\nPhp Tutors in Hong Kong, Hong Kong\nFind Private & Affordable PHP Tutoring in the Hong Kong Area!\nRoninza I. Private PHP tutor in Hong Kong, Hong Kong\nComputer Science Tutor S. Private PHP tutor in Hong Kong, Hong Kong\nKa Hing C. Private PHP tutor in Hong Kong, Hong Kong\nMattia M. Private PHP tutor in Hong Kong, Hong Kong\nMath and Science Tutor !. Private PHP tutor in Hong Kong, Hong Kong


url: =Facebook zatsiam ding kisinhuai mahmah hi ~ TK Lian :: ZOMI DAILY\nposted on 22 November 2016 at 6:44 am Lomkholna: News, Tech, Thangkhanlian\n1. Na maan (photo) pen nangma wall ah na post ahih manin “Hoih kei ta leng zong maan post zel ni ei,” peuh ci daidai se kei in. Nangmah mimal thuneihna ahih manin FB thukham na palsat kei buang leh na maan khat peuhpeuh post theihna ding nangma thuthu hi lel hi. Hong comment ten, “Hoih kei mah ciai liakluak, pial pual,” peuh hong cih khum leh lungkim lo lua kisa in na block pah kei phial zongin Unfriend ziau nuam lai ding hi teh.\n2. “Maan kepna dingin post kik pong zel dih ni ei,” peuh cih daldal, dualdual se kul lo hi. Maan kem nuam takpi na hih leh na post ciangin “Who can see this?” cih om a, “Only Me” cih om hi. Maan kem nuam bek na hih leh “Only Me” cih mek ziau zaw lel in la, na lawmte na muhsak nop teng tag in la, ahih kei leh, “Who can see this?” cihna ah na muhsak nop teng min at ziau lel in. Kuamah in na maan ong post in hong cih kei buang leh kisuanglah pipi kawm in post dah lel in. A khasia lua om lo ding hi. Kamsiam val lua leh kiniamkhiat val lua zong muinam tuam beek lo hi.\n3. Nungak/tangval/zong lai/koppih nei nai lo na hih leh na lawm it nu/pa na itna thu peuh gelh in, post nuangnuang den se kei in. Na post sangin messenger/message panin khak lel in. Ahih kei leh messenger in hopih (call) in la, na itna, na ngaihna thu 24/7 in na gen zongin na FB account hong kiblock sak peuhmah lo ding hi. Na lawm ngaihnu/pa itna thu leh na kinap (kiss)/kawina maan khawng peuh uh post kha kei in. Zuthawl kilup khin sa, kikham khin (be-throttled) na hih buang kei uh leh ki-it kingaihpih peuhpeuh tawh kiteeng kha ding cih 100% om lo hi. A kiteeng khinsate nangawn a kikhen om thei lai hi cih mangngilh ken la, nang leh nang FB ah kizuak in, kiminsiasak tawm se kei in. A kikheel ciangin na mindai khin ding hi. Van zatsa nate ki-am lua nawn lo hi cih phawk in.\n4. Maan (photo) kilawm lo (XXX pictures) khawng peuh post kha kei in. Na sisan hat lam hong hong theihpih a, hong paktate sangin hong lipkhap tamzaw ding hi cih mangngilh kha kei in. Na muhnop teta teitei a, na kep nop tentan leh nang ki-et ziau lel in la, na post ciangin “Who can see this” mek in, “Only Me” cih mek in la, tua danin kem zaw in. A val lua na post niloh leh FB thukham palsat na hih manin na FB account hong kikhak (deactivate/blog) sak thei lai hi cih thei khial kei in.\n5. Na FB sunga na lawm maingap mahmahte ahih kei buang leh a maan postte uh-ah “Thau lua teh”, “Tom lua teh,” “Gawng lua teh”, “Vom lua teh” khawng peuh va ci kha kei in. Nang na gawn’ manin amah a thau sa na hi lel a, nang na thau manin amah a gawng a sa na hi lel a, nang na saan’ manin amah a tom a sa na hi lel a, nang na ngo manin amah vom a sa na hi kha lel ding hi.\n6. Kei FB account hi ven ci-in kineihsakpih bawl lenlan in na guaktang/tanguak leh a mi’ muhna panin kilawm lo zah dingin na ut teng peuh post kei in. Tua banga kilimci sak (nuam) lua na hih leh guaktang in khualak ah vak lecin zong phamawh lo hi (police ten mihai sa-in hong mat kei buang leh). Tua banga mi dang ten limci hongsak ding ut tentan na hih leh tua nu/pa va kimuhpih in la, na lah nopna mun teng va laklak zaw lel in. Na pumpi pen nang neihsa ahih hangin mi’ muh theihtheih dingin van zuak bangin zuakzuai daidai se kei in. Christian ngeina tawh tawh zong kituak lo hi.\n7. Mi dangte phattuampih theih ding ahih kei buang leh na hawhna- ciahna, na zinsuk-na zintohna thu khawng peuh Group Account khawng peuh ah va post daidai se kei in. Hong theihpih nuam dinga na upmawh teng tag ziau in. A tag ding dan na theih kei leh zong na thugelh a tawpna ah – With: ci-in na muhsak nop teng min gelh ziau zaw in.\n8. Advertise Group ahih kei buang leh Group Account khawng peuh ah na meh lim nono mehte, nek lim nono nekte thu leh maan khawng va post sese kei in. Nang bek sa meh leh meh lim meh hilo hi teh. LST thu zong a post nop leh Pasian thu tawh kisai post nading group tampi tak om hi. News Group khawng peuhah va postpost niloh kei in, a sim mel na om khol lo ding uh hi. Group Account-te na post ding ciangin lim takin a min en masa in la (a kisap leh Group information/guides and rules/regulation cihte si masa in), tua khit ciangin a kilawm a kituak bangin thu post in. Na tawta lam va pulallak kei lecin zong hong thei khin sa teng zong hun khin zo hi.\n9. Mi’ thugelhte na share nuam ciangin a gelhte phalna la masa in. Kizopna/kithuzaksakna na neih man/theih kei leh zong a gelhte min mah tuangsak tangtang in. Mi’n khuak leh hun tampi beisak in thu a gelh hi cih ngaihsutna neih theih ding beek nang zong hanciam in.\n10. News na post ciangin na lakna, na kaihkhopna, thu ngahna (source) tuangsak hamtang in la, a hun leh a ni zong, ahih theih leh a nai zong tuangsak kha khial kei in.\nFB zatsiam zong pilna khat mah hi cih mangngilh kha kei in. Na thu post na panin na mizia leh na lungsim ding thu ngaihsun thei ten na thei in, na mu pailet hi cih mangngilh kha kei in. FB tung panin nang leh nang kitaw lemlem se kei in. Thang Khan Lian\nPrevious: Christian Hymn te’ tangthu: Jesu Va Ko Ning\nNext: Zomi : Hallelujah Chorus ~ H. Gin En Cin\nlun ngai says\n22 November 2016 at 7:44 am\nTua leh hih pen fb ah share ding na phal hia?


url: =Citizenship ~ Hau Za Cin :: ZOMI DAILY\nposted on 24 January 2016 at 10:25 am Lomkholna: Article, Hauzacin\nTulai leitung pen, a diak in kum zalom 21 zawh nung, information technology hanga leitung khempeuh manlang taka thu ikizaktuah theih ziauziau nungsang koi gam koi gam ah i om zongin bang gam mi ‘citizenship’ cih pen hong thulian tektek hi. Nidang banglo in i pianna gam ah kitengsuaklo, naungek pan putek pitek dong kitengsuak nawnlo cih hong tam deuhdeuh a, global village a cih uh hitakpita hi. Khuata sungah nasep ding a om simin veng langkhat pan veng langkhat ah nasem in kuan in nitak ciang ciahkik in inn tek mah lum a, zingsang ciangin nasepna mun dang khat ah kuan kik zel cih bangin tulai leitung zong sep ding omna lam peuh ah kivei ziahziahta hi.\nJapan pan USA ah nasep kizong a, USA pan Japan ah a zong pawl mah om veve hi. Eima siamna lam a kisapna mun hi peuh leh gam khat pan gam dang khat ah kituah, pem, immigrate pen baih mahmahta a, Lamka pan Tonsim zin sang zong baihzaw thamta hi. Saklam pan khanglam ah, khanglam pan saklam ah; tuilu England pan tui taw Australia ah, tui taw New Zealand pan tui lu Norway ah cih bangin leitung kiu li ah mite kileh ziahziahta hi.\nTua bang ahih ciang nang koi gam mi na hiam cih hong thupi mahmah ta hi.\nGam khangto pawlkhat in amau gam pan a kitheihsiampih gamte ah khualzinna dingin VISA kisam sak nawnlo in ‘visa waver’ ciin kumpi hong ciamtehna laibuneu Passport na neih nak leh na zinna gam na tun ciang vanleng tual ah phalna la in na lutsuak thei hi. A kitheihsiampihsa hilo gamte ah bel a zinma in phalna (visa) lak kul hi. Tua bang gam pawlkhat pen a tamzaw developed countries te hi masa hi. Gentehna in US, UK, Australia, Japan, etc. cihte hi masa hi. A dang zong tampi om hi. Tua bang ah gammi hihna citizenship a neite hampha mahmah hi. USA passport nei lecin gam tampi ah na ut bangin visa la masalo in zin thei ding cihna hi. Ahi zongin gamdang pan USA zinna ding visa na ngah ding baihlo thei hi.\nNidang in gammi a kigen ciang Nationality cih khawngin kigen a, tu hun ciang Country of Citizenship ciin mite a kilawmzaw in kammal zangta uh hi. I minam hihna gam ah kiteng kinken lo a, i minam hihna gamah gammi kihi kinkenlo; i tenna gam min a tuam, i minam hihna a tuam hita hi. Tua in leitung minam tuamtuam kitheihsiamna, kinaihna, kikholhna, kilawmtatna khangsak, hong neisak hi. Tua ahih manin gam neu ah na piang zongin gam lian ah a tengmi na hithei a; gam lian ah na piang zongin gam neu ah a teengmi citizenship na nei thei hi. Hih pen tuma khang hun sangin tunai diak teng hong uang semsem hi. Uang semsem lai dingin zong ka um hi.\nKorea ah FIFA World Cup a omlaiin a coach uh Guus Hiddink pen Korean citizenship kipia hi. Ama makaihna tawh Korea team in Semi Final a kah man vua a siapa tung vuah a lungdam lahna uh ahi hi. Ahi zongin amah tua gamah teeng tuanlo hi. Ama gammi hihna Holland mi ahihna nusia tuanlo hi. Gam mi hihna mun nih ah nei cihna hi. Tua bang zong a phal om a, Taiwan te in zong US citizenship tawh anih in neikhawm thei hi.\nI minam min khek hetlo in i gam mi hihna kilaih thei cihna hi a, i gammi hihna i laih zongin i minam hihna kikemsuak thei cihna hi. Tua ahih manin tulai khangthak hun ah i zin, i pem, i lal zongin i minam hihna pen kinusia teitei tuanlo a, i ut leh i kepsuak theihna om hi. Kepsuak i ut leh eima thu hi a, keptohtoh i ut leh zong eima thu hi. A thak nuam’tuam a midanga zui pah ding i cih leh zong kingah veve hi.\nCitizen i ihihna gamah citizen ahilote sang hamphatna tam kingahzaw a, gammi hihna limlim zong a manpha suakta hi. Tulai leitung tai kidemna ah a taihat penpen gamte pen mi khempeuh in tua gam hih ut uh hi. Melhoih kimu leh melhoih ki ut a, laisiam kimu leh laisiam ki ut a, mihau kimu leh mihau ki ut hi. Tua mah bangin gam khangto gam mite nuntak nopci mahmahte i muh ciang ei zong tua gam mite hih ding ki ut hi. I ut leh ei zong tua bang i hihsawmpah ding ahi hi. Leitung ah a kip a kho bangmah omlo a Pasian thu bekmah a kip a kho hiding hi. Pasian kihelna peuhmah bangmah in lingsak zolo dinga, gammi hihna sangin kipzaw ding hi.\nTuni in na pianna gammi na hi lai maithei. Na pemna gam gammi na hikhin maithei. Na pemkik laina ding gammi zong na hito lai kha ding hi. Tua gammi hihna pen kikhel thei a, ahi zongin minam hihna pen ut kei peuh leng gammi hihna i khel zongin khel kul tuanlo hi.\nPrevious: Mizuau leh Fake ID ~ Pu Zokhai\nNext: Malaysia gamsung ah IS migilo 7 ki matbeh


url: =ZSL 10: KIHEL THEIHNA’NG LAMPI HOIH - Zomi Adventist Innkuan\nKIHEL THEIHNA’NG LAMPI HOIH\nSABBATH NITAKLAM August 29\nTUKALSUNG SIMDING: Pian. 1:1, 2, 26; Pai. 18:21–25; 1 Cor. 12:12–25; Sawl. 16:11–15, 40; Sawl. 4:31; Sawl. 12:12.\nKAMNGAH: “Anlak ding tampi om napi in, anlak na a sem ding mi tawmbek om hi. Tua ahih manin, ama’ an la dingin, annei Topa in nasem tampi hong sawl nadingin thugen un’ aci hi” (Mate 9:37, 38).\nMikhatin “mimal tam leh thahat hi” ci hi. Lam khat pan himah hi. Eiguak khawng exercise ih bawl sangin, mitam tawh bawl leng lawphuai zaw hi lo hiam? Cidamna’ng kimawlna gym ah mi tampi pai uhhi. Mi tampi kikhawl ngeingai leh cidamhuai zaw ci uhhi. Pasianin zong pawl le lawm hong bawlsak hi. Kikhawl dinga, thuthak tampi i sinbehbeh ding hi. Pawl le lawm tawh hileh hoihzaw thampek hi. Khalamah zong tua mahbang ahi hi.\nLaisiangtho in, pawlkhen neu thupisak mahmah hi. Pasian in upna a khantoh sakna hi a, thunget nuntakna ah hong thuklutsak in tecipan theihna hong neisak hi. Pa Pasian, Tapa le Khasiangtho in zong pawlkhenneu tawh omkhawm hi. Moses zong pawl khenneu makaipa ahi hi. Zeisu in nungzuite tawh pawlkhenneu bawl a, Paul zong, a pawlkhenneu mah tawh Rome lamah Pasian nasem dingin vapai hi.\nPAWLKHENNEU: PASIAN’ DEIHNA MASA\nPiancil 1:1, 2, 26; Hebrew 1:1, 2; le Ephet 3:8, 9 simin. Hihmunte in Thumgawm Pasian a kipumkhatna hong koici lak hiam?\nPa, Tapa le Khasiangtho in, piansaklai in semkhawm uhhi. A nasep uh a tuamtuam himah leh, akikhen theilo in nasemkhawm uh hi. Pa in, limgeelpipa ahi hi. A geelsa khempeuh Tapa Zeisu aap a, Tapa in Khasiangtho tawh nasemkhawm uh hi. Tua vangliatna in mite’ ngaihsutphak hilo hi. Ei theihtheih ciang bel, a nasepzia hilo a, Pasian in bawl cih ciang hibek hi (Rom. 1:18–20).\nPawlkhenneu pen Pasian deihna hi masa hi. Pasian thu thukpite peuhmah, limtakin ngaihsut kul a, “Pawlkhenneu” masapen zong Pa, Ta, Khasiangtho mahin piangsak ahihna phawk ciat ni. Amau tengmah in semkhawm uh a, mawhna lut khit hotkhiatna’ng ngiimna zong semkhawm uhhi.\nJohn 10:17, 18; Rome 8:11; le 1 Corinth 15:15 simkak in. Khazih’ thawhkikna in hotkhiatna ngiimna sungah Pa, Tapa leh Khasiangtho lim puathei hiam?\nPa, Tapa le Khasiangtho in pawlkhenneu khatin kipumkhat uh a, hotkhiatna’ng ngiimna geel uh hi. “Hotkhiat na’ng ngiimna in, a tawntungin a om ahi hi”— Ellen G. White, Fundamentals of Christian Education, p. 186. Mihing hotkhiat ding sangin a thupizaw thudang Pasian in neilo hi (1 Tim. 2:4; 2 Pet. 3:9). Pawlkhenneu in bel ngiimna tampi zong neikha sop ding a, aih hang a thupi pen in mihingte’n Zeisu kiang a zuat theihna’ng uh ahi hi. Pawlkhenneu tawh na a kisep nakleh eima’ na bek thamlo midang zong i huhthei ding hi. Bangbang hileh, pawlkhenneu ngiimna bulpi in kha gupkhiat ding mah hi pen hi.\nPasian kipumkhat cih i thei hi. Telsiang zo kei mah leng zong upna muanna i nei thei diam? Hih thukhun in Christiante ading a thupi upna ahi thei diam?\nLAISIANGTHO SUNGAH PAWLKHENNEU\nLaisiangtho sungah, thungen pawl, kikholhna, kihanthotna le nasemkhawm pawlkhenneute om zeizai hi. Hih pawlte in, Pasian’ mite khempeuh nasep ding mawhpuak neisak ciat a, amau sil saanzah tawh semsak hi. Pawlkhenneu in, Topa ading nasepna ah kiheltheihna hong ngahsak hi.\nPaikhiatna 18:21–25 simin. Moses’ sunghpa in a makpa vaihawm siamna ding a kician mahmah bang thu hilh hiam? Banghangin thupi nasa hiam?\nIsraelte giahphual sungah mi sawmta in kipawlin, thu-ummi in makaih hi. Pawlkhenneu in a ki-uk nading bek hi lo a, thusia pianloh na’ngin kidalkholhna zong hilai hi. Amau ading Pasian’ ngiimna khempeuh a kikuptheih nading zong hilai hi. Tua pawlsung mahah kinaitakin kikholhna tawh mailam thupiang peuhmah phukhawm geelkhawm thei uh hi. Thukhat peuh a omleh kipanpih ngeingai theipah uh hi. Khalum takin kikhawl uh a, khalam khantohna zong omzaw hi. Pawlkhenneu siamte genna ah, mi guk pan sawmlenih kikal hoihpen ci uhhi. Moses le Zeisu in a zat mi phazah mah hipah lel hi.\nLuka 6:12, 13; Mate 10:1; le Maku 3:13–15 simin. Zeisu in nungzuite a sapna thu nam nih bangteng peuh ahi diam?\nZeisu in nungzuite pen, khalam ahi a, pumpi lam ahi zongin leitung mite kiangah nasem dingin deihin teel hi. Kikhawl diamdiamin hehpihna sungah khang ding uh hi. Pawlkhenneu sungah nasepna apicin nading kisin ding uh hi. Nisimin Zeisu in mihingte’ kisapnate a sepsak mu den in, amau zongun, nasep a kisin nadinguh ahi hi. Zeisu’ pawlkhenneu pen khalam le mi vaphak nading ahi hi.\nPawlkhenneu khat sungah om lecin, bangbang hileh, khat le khat kidonzek in, ngiimna khat neihkhop a kul hi. Tua in pawlkhenneu a thupitna bangkhawng teng hong telzaw sak hiam?\nNASEP NA’NGIN KIPAWLKHAWM\n1 Corinth 12:12–25 simin. I pumpi sungnate nasepzia in pawlkhenneu omzia koibangin hong telzaw sakthei hiam?\nPaul in kha silpiak a thupitna banah, a kipawlkhop theih nading zong hong hilh hi. Khazih pumpi i hihna le Kha silpiakte zatna zong amah’n gen hi. Mihing pumpi khenneu thu sinna ah nasep tuamtuam tawh akizom khenneute ahi uh hi. Gentehna in, an-gawina, sihuite, husanna le guh tangte pumpi khat sungah omkhawm uh hi. Kha silpiak zong pumpi sung khenneute mahbang ahi hi. Kipawlkhawm in nasepna hoihpen hi. Khat guakin nasem theilo uh hi. Amau ut bangin gamta ngeingai theilo uh hi. Pumpi sung a tuate khempeuh, kinai takin kizom dimdiam uh a, ngiimna khat neikhawm uhhi.\nHihte khempeuh in, i kha silpiakte ahoihpenin zattheih ding hong theisak hi. Eibek gamtang leng ki lungkia baih mahmah a, ngiimna kibang anei pawlkhat sungah omkhawm leng, i ngiimna hoihtak ki tangtun theizaw cih hong theisak hi. Pawlkhenneu in kimkot nuamsak a, kha silpiakte zong midang vaphak nadingin hong zangthei sak hi.\nEGWhite in Pawlkhenneu’ thu a genna ah: “Christiante’n kipawlnaneu tawh kipawl dingin a khial ngeilopa in kei hong lak hi. Pawlpimi a tam leh, khenneu in kikhen uh henla, pawlpi sung bek hi lo in, pawlpua lamah zong nasem tahen. Mun khat ah thuman a thei nih le thum a omnak leh, kipawlna nei tahen. Tua kipawlna kitamsak kei ta uh hen. Itna, kipumkhatna le kithapiakna tawh mainawt in khat le khat tha kilakna nei ciat ta uh hen”— Testimonies for the Church, vol. 7, pp. 21, 22.\nPawlkhenneu pen, pawlpi mite khalam khantohna, kikhalumsakna le silpiakte zatsiamna a neih theih na’ngun, Pasian piak ahi hi.\nAtung a EGWhite kammalte hoihtak ngaihsun un. Agual agual in simpha unla, na pawlpi sungvuah na koici zatsawm uh hiam?\nLAISIANGTHOTHAK SUNG PAWLKHENNEUTE\nLaisiangthothak pawlpi khanglua mahmah hi. Kum tawmno sungin, mi tawmnocik pan, tul tampi hong pha uh hi. Tua bang manlang takin a khantheihna thu tampi omhi. Zeisu in lungdamthu tampitak na vawh khin a, nungzuite’n thuhilh in mi tampi takin saangthei pah uhhi. Zeisu van a kahtoh khit ciangin, Penticost-ni a thungen a om, nungzuite tungah Khasiangtho kibua hi. Laisiangthothak pawlpi khan baihna thute lakpan khat pen, pawlkhenneu hang ahi hi.\nSawl. 18:1–5 le Sawl. 20:1–4 simin. Luka in, Paul’ naseppihte a gualhsuk deudau pen banghang hiding hiam?\nLuka in Paul’ naseppihte’ min pawlkhat gualsuk deudau hi. Amah’n misim mahin thupisa a, amin uh tawh theikim hi. Midangte a vaphakna vuah kipanpih tek uh hi. Ama’ gen min teng bel tawmno khat bekmah ahih hang, mi tawmno kilomkhatin nasep a thupitzia hong lak hi. Tua mite khat simin silpiak tuamtek nei uh hi. Amaute in mun le ngeina tuamtuam pan hong pai uh ahi hi. Ngaihsutdan peuhmah kibang theilo ahihhang, Khazih ading nasepna ah manpha lua uh hi. Silpiak le mun tuamtuamte in pawlpi khangto sakmahmah hi.\nSawl. 16:11–15, 40; le12:11, 12 simkakin. Lydia in a kikheel khinphet Paul kiangah bang sapna pia hiam? Paul le Peter te’n, thongpan suakta khinphetin koi ah pai uh hiam?\nLaisiangthothak pawlpi mite in mi’ inn ah kikhawm zel uh hi. Christian innkuante in, mi huzaapna ah pawlkhenneu phual hongsuak hi.\nPawlkhenneu kipan dingin, na-innkuanpan ahi a, mi khatpeuh innkuan pan ahi zongin, kipat ding na ngaihsun ngei hiam? Pawlkhenneu khatpeuh tawh na kizopkhit aleh, Sabbath School khanpihte kiangah hopsawn ding bang khawng na nei diam?\nPawlkhenneu pen, pawlpi khantohna’ng Pasian’ khutzat ahi hi. Mihingte’n amau buaina le haksatnate a kikup theihna mun ahi hi. Kikholhkhopna tungtawnin kha lam khantohna ngahthei uh hi. Christian lote in, biakinnpi sungkhawngah kikhop sangin, pawlkhenneute tawh mi’ inn khatpeuh khawngah kikhop nuamsa zaw ding hi.\nSawl. 4:31, 12:12, le Sawl. 20:17–19, 27–32 cihte simin. Hih mun tengah pawlkhente gualsuk in. Bangkhawng peuh semuh hiam?\nChristian masate in khat le khat thu kingetsak, khalum takin kikhawl, Pasian kammal sim, Pasian’ nasem ding kiging, khat le khat galkidalsak in midangte vaphakhawm uh hi. Pawlkhenneu in thuthak piangsak hi. Amau silsaante zangkhawm uh a, Khasiangtho tawh midang vapha in, Topa’ khut sungah hiamhoih in kizangthei uh hi.\nMate 9:37, 38 simin. Zeisu in anlak hun thu koici gen a, Amah’n bang hih hiam?\nNungzuite in lungdamthu khan na’ng piangthei saphalo uh a, Zeisu in piangthei lua ding in mu hi. Amah’n “Anlak ding tampi omhi” ci a: “Anla ding mi tawm hi” (Matt. 9:37) cihi. Zeisu in “Annei Topa in anla ding nasem mi hong sawl ding thungen un” (Matt. 9:38) ci hi. Pawlkhenneu pen, Zeisu thungetna kidawnna hi a, Khazih ading anla nasemte khangsak hi. Pawlkhenneu a muibunsak pen in tecipanna ahi hi. Apualam a paikei a, a sunglambek a khual lel leh pawlkhenneu pukbaih ding hi. Pawlkhenneu in amau ading bek semin, thu kikup khawng a-omsak kei leh omsuak zolo ding hi. Zeisu kiangah mite paipih dinga, a upna uh kipsak ding le Zeisu ading tecipang dingin kigingsak ding uhhi.\nPasian in, nang innsung pan pawlkhenneu kipan dingin hongsam thei diam? Pasian hongsawlna peuh ahihkhak leh banghang thungen loding na hiam?\nNGAIHSUTBEH DING: Khatvei lai in, Europe ah khuapi khat in Topa ading a thupi nasep ding khat vaihawm hi. Pawlpi bel omhithiat lel. Tuiphum zong nei mello. Tua bang ahih den ding aleh pawlpi mailam bel lungkhamhuai hi. Pastorpa le churchboard in nasia takin ngaihsut ding neita uh hi. Laisiangtho a simuh ciangin, pawlkhenneu bawl ding thukim uh hi. Pawlpimi 9 in thu telthei uh hi. Amau kipia ngiat in, pawlkhen bawlin, thungen, Laisiangtho sim uh hi. A innciat uh, thugenna phual suaksak uhhi. Tua pawlkhenneu in amau neih silpiaktek kikum uhhi. Thungetna tawh mite zol in, veng sung tengah lawm zong uh hi. Amau innkuan, a lawmte le Adventist masate vapha uh hi. A pawlkhenneu in mi-inn 9 ah Laisiangtho hilh uh a, mi 40 bang hongkah thei uh hi. Khasiangtho nasepna lamdang mahmah hi. Mi 40 lakpan 17 ki tuiphum uh hi. A ihmu pawlpi ah, tua pawlkhenneu in thuthak piangsak hi. Pawlpi sungah mi tampi a lut nadingin Pasian khutzat hong suak uhhi.\nNa khan sung vuah, Thursday sinna pan, pawlkhen- neu ading akisamte genkik in. Pawlkhenneu in thudang bangkhawng bawlthei lai ding hiam? Pawlkhenneu khatin, silpiaktuam neite nidang sangin a hoihzaw in koici bangin zangthei ding hiam?\n2. Pawlkhenneu in apualam a vaphak ding bangzah thupi hiam? Pawlkhen in ama sung zong puahphat ding kisam mah leh, lungdamthu vapuakkhiat ding mah banghangin thupizaw hiam? Bulpi pawlpi tawh kizop dending banghang kisam hiam? Banghangin thupi hiam?\n3. A sidektak nasem mello pawlkhenneu khat sungah na kihelkha ngei hiam? Bang hangin tua bang thu piangthei hiding hiam?\n4. Europe a piang atunga tangthu ngaihsun kikin. Banghangin a nasep daupai hiam? Lamdang seplua lo napi’n banghangin muibun mahmah se hiam? “Galmuang” inn pan sepna pen, langdona adim biakinn khawngah sep sangin, banghangin veng sungah muibun zaw thei hi ding hiam?\nPrev post Desmond Ford Thu Tawm\nNext post A Hoihpen Kisil Dan


url: =Global Buanli Family: Tulaai Leitung Thuthang tuamtuam updates September 4, 2013,\nTulaai Leitung Thuthang tuamtuam updates September 4, 2013,\nZomi sung ah Pasian ongzatsak mahmah ahi Evan Langh Do Khup Khasung ah ami as te ongveina hang in damlo ngaplo pipi mah in Bethel Creek pan Bowling Green,Kentucky 9/4/13 ni in ongtung ta hi. Sia Pa peen atha haatna, acidamna teng Pasian mintawh Zogam ading in suukkang khinmangta a , Tun zaitha neem in zawmdikdek ta a khua ngiah huai mahmah napi Zomi te mah ongvei in hanciam in thasaan in ong kithawi gaigai ahihi.\nPasian lemsakna omleh Bowling Green ZMBC biak Inn ah 9/6/13 ni nitaak nai 7 pan Crusade kipanding a Zomi kheempeuh Khalkha lam zong kihel in biakpiakna kinei ding hi. Sia Pa 9/9/13 ni in Nashville,TN lam zuanding ahihman in akua mapeuh nong kihel kimnading un Pawlpi ai awh in kongsam hi.\n· Kawlgam kumpi te in kilemna kilemna ci in awg awng napi Kachin te tawh kilemna khakhat zong cingtaktak naailo in KIO tetawh August 17 ni in Paanwa ah khat vei kikaap, August 28 ni in Puta-Oo ah khatvei kikaap leuleu, in khuasung mi tampitak taaikeek uhhi. Palong minam thautawi TNLA tetawh kilemna abawlzawh uh khakhat zong cingnaailo mah in September 2 , ni in kikaapkiik uhhi. Tu in SSA/SSPP tetawh kilemna tawh kisai kimu kikding ci in 9/4/13 ni in taangko leuleu uhhi.\n· Hih atung a thute I et kikkik ciang in thu nam thum kimuthei a, khatna ah Kawlgam kumpi USDP party in Gaalkaap te thuzawh hetlo hi. Anihna ah Mualtungmi thautawi te kipawlna UNFC khenkeek nuam uhhi. Athumna ah 2015 kawlgambup kiteelma in kawlgam sung gamdaai sak nuamlo Federal state tawh kisai peengsak nuam uhhi. Tua ahihman in kawlgam politics peen lungzin huai mahmah laai cih kilang hi. ( Kei mimal muhna )\n· Tun o minam thautawi kipawlna UWSA makaaite ,(NSAA-ESS) Maihla gaalkaap makaaite leh U Swe Mann 9/4/13 ni in kimukhawm uha, o minam thautawi kipawlna UWSA te nget ahi O state tawh kisai genkhawm laailaai uhhi. O ten state deih leh kua state teng laaksak sawm uhhiam ???? ngaihsut huai mahmah thu ahihi.\n· Kawlgam Democracy makaaipi Daw Aung San Suu Kyi 9/10/13 ni in Europe lam gam thum khualzinna kipan ding a 9/17/13 ni zaan kawlgam ongtungkikding ci in NLD zumpi te in 9/4/13 ni in taangkokhia uhhi. I Muan Isuan Pi Suu Kyi lah gamdang zinkawikawi in akhualzinnate ah gam le minam ading geensam naven azinna ahaangte I et suksuk ciang ama aituam vaai vive hileuleu in Vompi taangkham abangta hizel hi. Hizah in zin in aminthan hang amipihte in ihamphatna bang ahihiam??? Ngaihsut huai thukhat hizel hi MInthanna tawh itung sun ni ongtumding hilel ta hi. ( keimimal muhna hi)\n· US Senate te in Innkaangpipan 9/3/13 ni in Deih mee 10 deihlo mee 7 tawh ni 90 sung ciangtan a kaapding in thukimna neikhin uhhi.\n· Mipi in deihmaw deihlo cih mipi 1,000 vaal deuh lakpan aki etpak aleh doding adeih 36 adeihlo 59 himawk in mipin donuamlo cih kilang phot hi.\n· Russia President Putin in US ten UN phalna omlo in namawkdo khaak uhleh maw cin ahagawipian in phun suausuau …UN in do ding in akhentat leh bel ngaihsun tawng ci in nuipian sam hi.\n•USA Secretary of state huh William R. Brownfield 9/4/13 ni in kawlgam ngaihhawh hi. Kumpi thuneite, Vankhaam tawh kisai thunei te leh Namkee political party tuamtuamte tawh kimuhkhop ding geelna nei hi.\n• Leitung ah aki khawng pha peen Samsung company te in Galaxy Gear smartwatch kici khutbulh nai thak khat ongtungding September 25 ni pan zuak kipan tading uhhi. Hi nai peen $300 manding a Manzaihna, Nai nam 10, Kihona te akipan Android app 70 bang kihelding cizen hi. Khangno ten lungluut huai mahmah ei\n· USA senate te in 9/3/13 ni Syria gam tawh kisai thu kikupna nai 3 sung aneih laaitak un Senator John McCain in a iphone tawh game na kimawlmawl laaizang hi bang adeihna cih kidong lianlo napi in lamdang kisakim tek mahmah pong hi.\n· August 24 China gam Fenxi khua Shanxi province ateeng pasal no kum 6 pha pan khat amittang ahing in kilaakkhiatsak a China kumpi te in anuno laakkhiatsak hiding in aupmawh nathu uh 9/4/13 ni in pulaakkhia uhhi. Hih anuno peen pasal nopa amit tang kilaakhiatsak zawh ani 6 ni in amah le amah kithat lum ci hi.\nPosted by Thang Khawm Pauzomi at 10:10 AM


url: =Khuabup in a hau sak Nu ~ Lian Tuang :: ZOMI DAILY\nposted on 28 July 2019 at 6:34 pm Lomkholna: Dahpihna, Liantuang, News, Zomi\nTuithangte na hihleh mihaute nai ve vua maw cih kammal pen ka za kha zelzel hi. Theih ngei loh khat peuhpeuh tawh i kiho ciangin na khualui bang hiam i kici ciat hi. I khualui zui in i kiho ding kammal a zong toto pawl ihi hi. Tuithangte hau hi a kicihna pen ataktak in mi tampi hang hi loin unau innkuan khat hang hi lel hi.\nAmau unau hau in mi lakah ong kidawk mahmah ciangin khuabup nangawn in mihaute ong kici ahi hi. Amau unau pen pasal 6 le numei 5 pha uh a, a vek in mihau cih ding vive ahi hi. Avek un ci thei mahmah uhi.\n1) Anautum pen Thomas Khanno hi a, tu laitak mahmah in zong sum hau mahmah khat in i theihsa ahi hi. Midangte tungah itna lainatna thukhualna nei ngiat in pil le cim a thuahkawm khat ahi hi. Piakkkhiatna hat in Pasian a it mahmah khat ahi hi. Zangkong ah teng hi.\n2) Rev. Go Nang (AMC) in biakinn innmun thu a gen ciangin Mandalay a pa Ginno a cihcih pen Thomas Khanno’ u hi a, Tuithang khua ah lainatna sang phut in genthei hamsa mi tampite pilna le Pasian thu tawh a pantah ngiat pa ahi hi. Tu laitak mahmah in kawlpi ah mikang sia/mah te tawh IELTS a hilh te pen pa Ginno tapa makaihna mah hi lai hi.\n3) Tuithanga vanleng inn neite a kicici pen pa Tungte hi a Thomas Khanno u mah hi leuleu hi. Pa Tung pen hausa makai siam in khua le tui a deihsak mahmah khat ahi hi. Khua le tui a ding ama neihsa sum le paite itsit het loin piakhia den hi.\n4) A u pen Pa Kap hi a, mi nuam sa mahmah khat ahi hi. Tedim nangawnah mawtaw hoih a tam nailoh laitakin Tuithangah a mawtaw tawh a teng hithiat ngiat khat hi zel hi. Kum tam pian ciangin kawlpi ah lal suk hi.\n5) Pa Khampi pen sum bawl siam in a hangsan mahmah khat zong ahi hi. Pawlhuai mahmah in lawm le gual hau mahmah hi. Tulaitak Zangkongah teng hi.\n6) Pa Dalmung pen gankhawi le lokhawh singpuak nasep nuam sa in Tuithangah a teng hithiat khat ahi hi. Neihsa lamsa kicing takin nei zihziah lel hi. Tuithangah teng hi.\nSanggam numeite 5 om a khat pen nu tawh kikhawl suak in a dang tengin pasal nei in tu le ta zong tawi tek ta uhi. Hih teng khempeuh pantah in a khansuahpi pen Pi hi a, tu in kawlpi inn panin ong nusia ta hi.\nPi pen hampha ka sa mahmah hi. Tu nei in tu sawn zong mu man lai hi. A tate a tu ten it in, it dan zong siam mahmah uhi. A tu a tate a it zaw ding kituh ziahziah uhi. Amote in zong it in nuam kisa mahmah uhi.\n2009 kum May myo ka pai khat in Pi in GSM phone na tawi mawk hi. Tua hun lai in Zangkong, Mandalay khua sung nangawn ah GSM phone nei kitam lua nailo hi.\nTua hun lai in pitek kum 80 gual GSM phone a tawikha pen kawlgam sung nangawn ah tam hetlo dingin ka lamen hi.\nHih bangin tute tate it in a pantah siam mahmah pi Sian Za Cing (95) in 27 July in kawlpi inn pan ong nusia ta hi. I dah mahmah hi.\nAmau innkuan sung kimakaihzia tungtawnin i et i ciin ding thu tampi om dingin ka lamen hi. Pi Sian in a om nawn loh nung nangawn ah mi tampite ong makaih toto lai ding hi ta hi. Lian Tuang\nPrevious: ZAM Thupuak :: 28 Jul 19 (UN kalsuanzia thute)\nNext: Advisor leh Dictator ~ Pau Khat Suan


url: =ZAM Thupuak :: 19 Nov 2017 (MHPSS Meeting kinei) :: ZOMI DAILY\nposted on 18 November 2017 at 9:35 am Lomkholna: Malaysia, News, Refugee, ZAM, Zomi\nMental Health & Psychosocial Support (MHPSS) Meeting kinei\nUNHCR zumpi vaihawmna tawh MHPSS Meeting a 4 veina November 16, 2017 (Thursday) 2-4:00pm dong UNHCR Conference Hall ah kinei thei hi. Tuasung ah MHPSS pen Lungsim damlote a kem/khoi a madawk khuatual kipawlnate nasepna ahihi. UNHCR Health Unit, IOM, MERCY, MSF, Health Equity Initiatives (HEI), Malaysia Social Research Institude (MSRI), A Call To Serve (ACTS), TZUCHI Clinic leh ZAM a kipan local NGO/INGO 9 sungpan tangmi 35 te tawh holimna thupi khat kinei thei hi.\nTuasung ah abeisa hunsung a sepsate etkikna leh mai lam kalsuan ding kikupna kinei hi. Hih kipawlna ten pen refugee cihte bek hilo in haksatna, damlo khempeuh te a ding nasem ahihmanin a hunzui a ih haksat hun ah ih belh theih dingin ih phutsiam mahmah ding zong kisam hi. A diakdiak in Zomite ading hihte tungah lungdam koh loh theih loh kipawlna vive ahihmanin a maukiang I paiciang hong panpih/don taak a ih om theih nangh i gamtat, kampau,omdan khawldan te pilvang sawm mahmah ni.\nHih kipawlnaten report hongneih uhciang a beisa sang in cina tampi kibehlap ahih manin UNHCR leh ih belh zato ten zong nasep tampi khan ding gelna nei uhhi. Banghanghiam cihleh Malaysia ah mat leh hen a kipan nuntak khuasak haksatna hang lungsim damloh cina tam semsem cihpen MHPSS te muhna hi. Tua ahihmanin kipawlna leh pawlpi makai ten na mite uh limtak kem in, lam-et beisak hetlo in tha napia den un cih MHPSS te hong vaikhak hi. Tuahi a Lametna hong batlian lohciang pawlkhat te a lungsim pua zolo in leitang kisatna in lungsim ngeina bangkik zo nonlo cihna hi. Hihbang dinmun tungkha na theih uh leh a manlang in ZAM ah hong zasak un.\nTheihbeh Ding: UPPM, UKM, University Hospital na pai uhleh Insurance card kizang theilo ding a, a bei zahzah sumtang in napiak kulphot ding hi. Tua na Zato tuahna lai Discharge Note/ Billing Receipt tawh Insurance zah kingen kik thei ahihman in na zato laite mangthang lodingin limtak kem in.\nUNHCR AH INTERVIEW BAWLZIA KILAIH\nNov.15, 2017 ni a kipan US kumpi pa thupiakna thak tawh kizui in RSC/DHS te in thukhun thak bawl uh a, RSC interview aphi mi khempeuh kawlgam a-om na innkuanpih te tawh naki ho ngei hiam ci’n donga kiho ngei mah ung aci tepen kawlgam a, a-innkuanpih te phone number ngen uh hi.\nNi dangin interview akibawl ciangin tu-ma hunbeisa kum 5 lai a thu te bek dong uh a, tu-in ahih leh hunbeisa kum 10 lai a thu piangte khempeuh nadong uh hi ci in community upa khat in gen hi.\nOPE/RSC in kawlgam a, innkuanpih te phone number te nidangin ngen ngeilo uh hi. Bang hangin kawlgam a, nu leh pa sangngam te phone number OPE/RSC te’n kisam uh hiam, hih pen ngaihsut phat mahmah kisam hi. OPE/RSC te’n kawlgam a,innkuanpih te phone number pen amawkna in ngen in la loding uh hi. Kawlgam a innkuanpih te call in thu nadong kha zenzen uh leh Malaysia a Refugees te mualpho ding hi hang.\nKawlgam ah ka inn kuanpihte un phone neilo uh a, midangte innpan ka kiho uh hi aci tepen phone number ngenlo uh a, ka inn kuanpihte tawh direct in kaki ho uh hi aci te aa,ngen uh hi. Tua ahih manin OPE/RSC interview aphi dingte in hihpen theih huai mahmah hi.\nMai lam ah zong ka inn khuanpihte tawh midangte innpan ka ki ho uh hi, ii ci zongin tua ii ki ho-na phone number zong hong ngen laiding maw cih zong ki gen khol theilo hi.\nRST/RSD zumpan in ahih leh kawlgam a,inn kuanpihte phone number ngen nailo uh hi. Mai lam ah hong nget kik namel uh zong ki gen khol theilo hi. Ref: The Chin Express.\nMalaysia zomi Genvai Kipawlna (ZSM) 2018 a ding ki lut thei ta a, ZSM laibu te zong kila thei ta hi. ZSM lut man mi khat ciang kum khat ai RM 20 hi a, hih na lutna hang tawh ahamsa a dong tuak I mipih te a panpih, a dah a kap hun ah a khitui a nulsak na hi gige hi. Hih ZSM ah member na lutna in nang a ding a pia na hikei a, panpih na a kisam te a panpih na hi zaw hi. 2017 sungin zong tu ciangciang Zomi pih te luang (20) bang lei ah I tuh theih na in nang leh kei I pankhopna ahih bang mahin mailam ah zong mapang khawm lai ding in zong kong zawn phapha uhhi.\nZSM pan thuzaksakna\nZSM ah palai sem ding volunteer kideih hi. Khasum ki pia zolo ding ahih manin veina tawh a kipia khia nuam te hong kimuak hi. ZSM ah kum khat sung volunteer asem nuamte in 30 November 2017 a nunungpen in min nong piak nang un kong gen uhhi. Hih anuai a sia te tung ah min sazian kipia thei ding hi. Sia Gin khan En – Phone 017 3342 760, Sia Joseph Tuang puu – Phone 016 254 4093\nKawlgam, Vaigam, tuipi gal leh gam tuamtuam pan Malaysia ah hong zin Zomi makai te’n Zomi zumpi ahi Zomi Association of Malaysia (ZAM) ah nong hawh/phak ham tang nading un itna lianpi tawh kong zawn uhhi.\nNa UN vai lunghimawh in kannop dotnop khat peuhpeuh nanei hiam? UN Department tuamtuam ah laigelhsak nop naneih leh ZAM Member te ading man ngenlo in ZAM zum pan lai kigelh sak theiden hi.\nINSURANCE CARD BAWL HAMTANG UN\nUNHCR cidamna lampan a pulakna ah RHB insurance company tawh Operation tampi kibawl khin ahihmanin insurance bawl nailote limtak hanthawn abawl sak ding hi. Kuamah kiang leitawi lo/Pawlpi, khua leh tui buaisak loin, ei leh ei I hih theih nang ahun omlai in hanciam ciatni. RHB Insurance card abei leh ZAM zum ah kibawl kik thei hi. RHB Insurance in June 2017 akipanin kal (Kidney) dam loin sisawp kul den (Dailysis) abawlte huam nawnlo hi. Lungtangna leh Cancer nei te pen a bawl zawh kha (4) ciang kizang thei pan ding hi.\nEvan. Thang Sian Langh – Thalmual, (Evan. Pyidawta EBC) in Malaysia ah hong zin sung in amipih Zomi te a it a vei natawh kizui-in ZAM zum ah hong hawh in mipihte ading thunget sakna, thapiakna leh thu tuamtuam ki kupna kinei thei hi. Pasian mai ah thungetna hong neih sak siapa tungah kilungdam mahmah hi. Topa’n ama gam leh lei a ding hong zaksat in sathau hong nilhsak semsem tahen.\nVictorious Living Assembly pan Evan. Mang Khat Khan leh a innkuan pih te ZAM zum ah hong hawh in Zomi te a ding leh ZAM palai te a ding thungetna hong neihsak a hih manin kilungdam mahmah hi. Topa’n a thupha tawh hong tuam semsem ta hen.\nZAM ZUM AH KILEI THEI TENG\nZAM zumpi ah I ngeina van tuamtuam ahi Zopuan Design tuamtuam, Zoniik Design tuamtuam, Puanten, Puandum, Zo-dial(Silk), Puanlaisan, Zokhi, Tanghciin, Khephiau, Zolukhu, Zothungkuah, Zodial cihte a kipan naupang puan tuamtuam te deih zahzah kilei thei hi. Tuabek thamloin\n(2) Thuciamthak Zolai Laisiangtho RM30\n(5) Zolai Simbu RM30\n(6) Tutmun Mikaangpau Sinna RM20\n(7) Eden ah ciahkik ni RM15\n(8)Cope Centenary Jubilee RM10\n(9) Kristian Labu RM30\n(10) Nisim Tongdam RM30\n(11) ZBC labu RM30\n(12) Zonu Tongluan Magazine RM10\n(13) Phillipi RM30\n(14) Israel Pasian Teeltuam RM30\n(15) Makaih Pilna Volume 1 RM30\n(16) Makaih Pilna Volume 2 RM30\n(17) Tongluan Zaitha RM30\n(18) Ka Pian Sinthu RM30\n(19) Zomi Ciimnuai Tate La Namcin RM25\n(20) ZYA Tin Jubilee Magazine RM50\n(21) Zopaal Fashion Calender 2 RM10\n(22) Taang Tongluan DVD RM15\n(23) Zomi CD & DVD tuamtuam te zong kingah thei hi.\nZAM pen nisim in 9:00AM – 6:00PM sung kihong den hi.\n1. Micheal 14. Khup Khen Niang 2. Thang Min Lian 15. Lang Sian Lian 3. Hau Bawi 16. Dim Lam Cing 4. Esther Cing Sian Khawl Nuam 5. Dam Suan Mang 17. Langh Cin 6. Tung Lian Tual 18. Dim Lam Tawi 7. Ciin Ngaih Don 19. Cing Don Nuam 8. Hau Lian Thang 20. Ciin Ngaih Kim 9. Steven Thang Sian Van 21. Thang Khai 10. Mang Lian Pau 22. Cing Sian Len 11. Kap Gel Thang 23. Dim Ngaih Lian 12. Dal Khat Suan 24. Zay No Toe 13. Gin Deih Cing 25. Cing Sian Len Hoih\n1. Peter Khan (Saizang) UKM\n2. Tual Khan Dal (Khampat) Pudu Clinic\n3. Khup Mung (Vangteh) HKL, HEI, ACTS\n4. Cin Mung (Sezang) Pudu Clinic\n5. Nang En Langh (Tuangdung) Sungai Buloh, ACTS\n6. Khin Cing (Tuanggyi) HKL, KK\nMalaysia a om Zomi te kimat kihen na tuahkhak uh leh Contact: Sia Tuangpu: 016 254 4093 Sia Go Mang: 018 202 1216\nBakuhteh sai :: Pasal 2 kideih. Sunway Pyramid ah mi 1 leh Subang ah mi 1 hi. Nasep hun nai (10) sung, khasum RM1100 tawh kipan. Omna/ann pia hi. Nipi khat in khat vei off ding.\nVanzuak na Sai ah Numei 1 ki deih\nNasep hun-Nai10 sung\nOmna pialo-An pia\nPau-Englis or Malay theiding Interview omding\nMi3 ki deihlai. Parttime/Fulltime kideih. Waiter/Waitress zong, Khasum RM1400-1500 kikal, Nasep hun 8:00AM-8:00PM. Omna pia lo. An pialo. UN card nei ding. Interview om ding. A mun :-Lrt Dang Wangi Station & Monorial Medan Tuanku station kiimteng.\nHih teng ban ah a dang nasep tuamtuam zong om lai hi. Nasep tawh kisai dotnop a om leh Sia Khuppi -016 3838 014 / 011 3563 2059 hih phone te ah kidong thei hi.\nPrevious: Malaysia ah Bomb sukhamding bangkek in akizempa RM400 ki liausak\nNext: USA, Baltimore City ah Police Officer khat kikaplum, akappa kizonsan\nMalaysia ah Taxi khat puakkham, asi omlo


url: =ACTIVITY BOOKS » My a to z Picture Dictionary (PICDIC-AZ-EC) • Quality For The Good Life\nMy a to z Picture Dictionary (PICDIC-AZ-EC)\nCode : PICDIC-AZ-EC\nBook Title : My a to z Picture Dictionary English - Chinese\nBook Type : Picture Dictionary\nISBN : 9789830005089\nPublisher : Penerbitan Pelangi Sdn. Bhd. (Malaysia)\nPages : 32 halaman\nDimension : 21x26cm


url: =US Texas ah lamzikpi kuavang piangin mi 2 kia, khat si ~ ZD :: ZOMI DAILY\nposted on 7 December 2016 at 10:17 pm Lomkholna: News, Sawltak, USA, World\nUSA, Texas, San Antonio khuasung ah lamzikpi khat anuai ah kuavang Sinkhole pikhat piang a, tuasung ah mikhat mawtaw tawh kia in si cih Straits Times pan kiza hi. Tua akia, asi pen Sheriff’s Deputy khat ahihi. Tualo adangkhat zong mawtaw mahtawh kia in, aki hotkhiatna panin mi 2 in liamna ngah cih kiza hi.\nBexar County Sheriff’s Office te ii genkhiatna ah tua asipen kum 69 aphakhin Dora Linda Nishihara kici numeikhat ahihlam pulakkhia uhhi.\nLamzikpi panin anuai ah kuahawm pen Meter 3.5 (Pi 11 val) thuksuk hi. Nishihara ii luanghawm leh a mawtaw pen Crane zangin domkhia uhhi. Sheriff’s Spokesman khat ii genna ah hih asinu pen Sunday nitak in akiasuk hi a, tuani pen amah anaseplohni cihi.\nHih kuahawmpi pen abeisa Sunday ni in guahtui tamlua ahih manin, dailenbuk tuiluanna Sewer Line te kikapgawp, kiphelkham in hihbang in apiang cih Utility officials khat in genkhia hi.\nSunday zan inzong mikhat mawtaw tawh kiasuk khin a, khuasungvak mi 2 in honkhia uh cihi. Ahot khiatna panin ahonkhiapa zong liamna ngah a, akia pen zong liamna ngah uhhi.\nHih kuahawm pen South – West San Antonio, lamzikpi kikal ah aom hi a, Sunday nitak 7:30pm hunpawl in kitheikhia masa hi.\nRelated: Malaysia, Klang vengah Lorry atailai khat meikuanggawp ~ ZD\nAkia minih lakah akia masa pen tui in tumcip in asi hihtuak a, akia nunungpen ki honkhiaman ahih manin suakta cih kiza hi. Aliam te ahihleh Southwest General Hospital ah kikem uhhi ci’n USA Today te’n genkhia uhhi. ZD Sawltak #zomidaily\nPrevious: Pakistan vanleng khatkia, mi 47 si\nNext: Ni 10 bek aphapan naupang khat lamgei ah lai khattawh kinusia ~ ZD